CELEX: 52013PC0293
Language: el
Date: 2013-05-23
Title: Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη χορήγηση εγγύησης της EE στην Ευρωπαϊκή Τράπεζα Επενδύσεων για την κάλυψη ζημιών από χρηματοδοτικές δραστηριότητες που υποστηρίζουν επενδυτικά έργα εκτός της Ένωσης

|
			
		
		
		52013PC0293
		
			Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη χορήγηση εγγύησης της EE στην Ευρωπαϊκή Τράπεζα Επενδύσεων για την κάλυψη ζημιών από χρηματοδοτικές δραστηριότητες που υποστηρίζουν επενδυτικά έργα εκτός της Ένωσης /* COM/2013/0293 final - 2013/0152 (COD) */
			
				
		
		
			
			   	ΑΙΤΙΟΛΟΓΙΚΗ ΕΚΘΕΣΗ
1.           ΠΛΑΙΣΙΟ ΤΗΣ ΠΡΟΤΑΣΗΣ
Η Ευρωπαϊκή Ένωση παρέχει δημοσιονομική
εγγύηση στην Ευρωπαϊκή Τράπεζα Επενδύσεων (ΕΤΕπ) για την κάλυψη κινδύνων
κρατικής ή πολιτικής φύσης, όσον αφορά τις χρηματοδοτικές δραστηριότητές της
που υλοποιούνται εκτός της Ένωσης για στήριξη των στόχων εξωτερικής πολιτικής
της Ένωσης. Η εγγύηση της ΕΕ για τις εξωτερικές δραστηριότητες της ΕΤΕπ είναι
ένα αποτελεσματικό μέσο συνδυασμού πόρων του προϋπολογισμού της ΕΕ, μέσω της
τροφοδότησης του Ταμείου εγγυήσεων για εξωτερικές δράσεις, με ιδίους πόρους της
ΕΤΕπ. Επιπλέον, η ΕΤΕπ χρηματοδοτεί πράξεις υψηλής επενδυτικής αξίας εκτός της
Ένωσης αναλαμβάνοντας η ίδια τον κίνδυνο, καθώς και δραστηριότητες στο πλαίσιο
ειδικών εντολών όπως στις χώρες ΑΚΕ.
Η ανάγκη να παρέχεται εγγύηση από τον
προϋπολογισμό της ΕΕ για τις εξωτερικές δραστηριότητες της ΕΤΕπ απορρέει από
την υποχρέωση που υπέχει η Τράπεζα δυνάμει του καταστατικού της να διασφαλίζει
επαρκή ασφάλεια για όλες τις πράξεις δανειοδότησης στις οποίες προβαίνει και,
γενικότερα, από την ανάγκη να διαφυλάσσεται η πιστοληπτική ικανότητα της ΕΤΕπ
και να μην επηρεάζεται δυσμενώς η αποστολή της να συμβάλλει στη σταθερή
ανάπτυξη των κρατών μελών της ΕΕ. Η εγγύηση της ΕΕ αποτελεί τον
μηχανισμό-κλειδί που διασφαλίζει τη συμβατότητα μεταξύ της χρηματοδοτικής
διάρθρωσης της ΕΤΕπ, που χαρακτηρίζεται από πολύ μεγαλύτερη μόχλευση σε
σύγκριση με άλλους διεθνείς χρηματοδοτικούς οργανισμούς (ΔΧΟ), και του
σημαντικά υψηλότερου εγγενούς κινδύνου δανειοδότησης προς τρίτες χώρες,
λαμβάνοντας υπόψη την ανάγκη να αποφευχθεί η υποβάθμιση της πιστοληπτικής
αξιολόγησης ΑΑΑ της Τράπεζας και να περιοριστεί ταυτόχρονα η ανάλωση κεφαλαίου
της. Ενώ η αύξηση του κεφαλαίου της ΕΤΕπ που εγκρίθηκε πρόσφατα θα επέτρεπε την
αύξηση των δανειοδοτικών πράξεών της εντός της ΕΕ, η εξωτερική δραστηριότητά
της δεν θα πρέπει να επηρεαστεί.
Το συνολικό πεδίο εφαρμογής και οι γενικοί
όροι κάλυψης της εγγύησης της ΕΕ για εξωτερικές δραστηριότητες της ΕΤΕπ
καθορίζονται σε αποφάσεις του Ευρωπαϊκού Κοινοβουλίου και του Συμβουλίου. Η πιο
πρόσφατη απόφαση που καλύπτει τις χρηματοδοτικές δραστηριότητες της ΕΤΕπ εκτός
της Ένωσης για την περίοδο από την 1η Φεβρουαρίου 2007 έως την 31 Δεκεμβρίου
2013 θεσπίστηκε με την απόφαση αριθ. 1080/2011/ΕΕ του Ευρωπαϊκού Κοινοβουλίου
και του Συμβουλίου, της 25ης Οκτωβρίου 2011[1]
(«ισχύουσα απόφαση»). Το άρθρο 16 της ισχύουσας απόφασης απαιτεί από την
Επιτροπή να υποβάλει στο Ευρωπαϊκό Κοινοβούλιο και το Συμβούλιο πρόταση για τη
θέσπιση της εγγύησης της ΕΕ στο πλαίσιο του επόμενου πολυετούς δημοσιονομικού
πλαισίου.
Εν προκειμένω, η αιτιολογική σκέψη 40 της
ισχύουσας απόφασης προβλέπει ειδικές απαιτήσεις: «Κατά την υποβολή της πρότασης
σχετικά με την εγγύηση της ΕΕ στο πλαίσιο του επόμενου δημοσιονομικού πλαισίου,
η Επιτροπή θα πρέπει να κληθεί ειδικότερα να εξετάσει - σε στενή συνεργασία με
την ΕΤΕπ και λαμβάνοντας υπόψη τις επιπτώσεις της τροφοδότησης του Ταμείου
Εγγυήσεων, τα ανώτατα όρια που καλύπτονται από την εγγύηση της ΕΕ, τον κατάλογο
των δυνάμει επιλέξιμων χωρών και τη δυνατότητα της ΕΤΕπ να παρέχει
μικροπιστώσεις και άλλα είδη μέσων. Η Επιτροπή
και η ΕΤΕπ θα πρέπει επίσης να εξετάσουν τις δυνατότητες ενίσχυσης στο μέλλον
της συνέργειας μεταξύ της χρηματοδότησης μέσω του ΜΠΒ, του ΕΜΓΕΣ, του ΜΑΣ, του
ΕΜΔΔΑ και του μηχανισμού σταθερότητας και της εξωτερικής εντολής της ΕΤΕπ».
Η προτεινόμενη νέα απόφαση θα καλύψει την
εγγύηση της ΕΕ για τις εξωτερικές χρηματοδοτικές δραστηριότητες της ΕΤΕπ την
περίοδο που αρχίζει την 1η Ιανουαρίου 2014 και λήγει στις 31 Δεκεμβρίου 2020.
2.           ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ
ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
Η Επιτροπή διενήργησε εκτίμηση επιπτώσεων[2], η οποία συνοδεύει την πρόταση.
Εξετάστηκαν οι ακόλουθες επιλογές πολιτικής:
·                        
Να μην επεκταθεί η εγγύηση από τον προϋπολογισμό
της ΕΕ σε καμία νέα δραστηριότητα της ΕΤΕπ εκτός της Ένωσης (επιλογή 0).
·                        
Να ακολουθηθεί ένα βασικό σενάριο χωρίς να αλλάξει
η υφιστάμενη εγγύηση της ΕΕ, η οποία θα παραμείνει σε ισχύ ως έχει κατά την
επόμενη εντολή, δηλαδή μέχρι τις 31/12/2020 (επιλογή 1).
·                        
Να προσαρμοστεί το τρέχον περιεχόμενο της
υφιστάμενης εντολής σε συνδυασμό με τροποποιήσεις που ανταποκρίνονται στο νέο
πλαίσιο πολιτικής. Καθορίστηκαν τρεις επιμέρους επιλογές:
–     
επιμέρους επιλογή 2.1 (CLOSE): τροποποίηση του
γεωγραφικού πεδίου της εντολής εξαιρώντας από αυτό την Ασία, τη Λατινική
Αμερική και τη Νότια Αφρική προκειμένου να επικεντρωθεί η εγγύηση της ΕΕ σε
εγγύτερες γειτονικές περιοχές της Ένωσης, επέκταση της εγγύησης σε όλα τα είδη
πράξεων μικροχρηματοδότησης, σημαντική αύξηση του ειδικού κονδυλίου για την
κλιματική αλλαγή, και σύνταξη ετήσιων εγγράφων στρατηγικής ανά χώρα·
–     
επιμέρους επιλογή 2.2 (MICRO): διατήρηση του
τρέχοντος γεωγραφικού πεδίου, δημιουργία εντολής μικροχρηματοδότησης που θα
τυγχάνει συνολικής εγγύησης της ΕΕ, θέσπιση στόχων για χρηματοδότηση για την καταπολέμηση
της κλιματικής αλλαγής εντός των περιφερειακών κονδυλίων, και επικαιροποίηση
των τεχνικών επιχειρησιακών περιφερειακών κατευθυντήριων γραμμών σύμφωνα με τον
πολυετή ενδεικτικό προγραμματισμό των εξωτερικών χρηματοδοτικών μέσων της ΕΕ·
–     
επιμέρους επιλογή 2.3 (FOCUS): εστίαση της εντολής
σε λιγότερο φερέγγυους δικαιούχους, να συνεχίσουν οι πράξεις
μικροχρηματοδότησης να μην είναι ρητώς επιλέξιμες, θέσπιση συνολικού στόχου
υπογραφών που θα συνοδεύεται από την καθιέρωση συστήματος εντοπισμού και θα επιτρέπει
την παρακολούθηση των απόλυτων και σχετικών μειώσεων των εκπομπών αερίων του
θερμοκηπίου όλων των έργων της ΕΤΕπ που υποστηρίζονται στο πλαίσιο της εντολής,
και επικαιροποίηση των τεχνικών επιχειρησιακών περιφερειακών κατευθυντήριων
γραμμών σύμφωνα με τον πολυετή ενδεικτικό προγραμματισμό των εξωτερικών
χρηματοδοτικών μέσων της ΕΕ.
·                        
Να χορηγηθεί η εγγύηση σε άλλους ευρωπαϊκούς
χρηματοδοτικούς οργανισμούς που είναι επιλέξιμοι στα διάφορα μέσα συνδυασμού
(επιλογή 3).
Αναγνωρίστηκαν οι παρακάτω βασικές επιπτώσεις.
Η επιλογή 0 θα οδηγούσε στην απόσυρση της ΕΤΕπ
από πολλές χώρες και σε σημαντική αύξηση του κόστους χρηματοδότησης για
επενδυτικά έργα που υλοποιούνται στις εν λόγω χώρες. Αυτό δεν κρίνεται πολιτικά
επιθυμητό, ιδίως στο πλαίσιο της παγκόσμιας οικονομικής κρίσης που τονίζει τις
σημαντικές επενδυτικές ανάγκες. Φαίνεται αναγκαίο να συνεχιστεί η διατήρηση
επαρκούς ροής επενδύσεων σε χώρες εκτός της Ένωσης.
Η επιλογή 1 δεν θα ανταποκρινόταν στο νέο
πλαίσιο πολιτικής.
Η επιμέρους επιλογή 2.3 (FOCUS) αναγνωρίστηκε
ότι θα είχε περισσότερες θετικές επιπτώσεις και αξιολογήθηκε καλύτερα από τις
άλλες επιμέρους επιλογές MICRO και CLOSE που αναλύθηκαν, ιδίως όσον αφορά τις
δημοσιονομικές επιπτώσεις και τη συνοχή και συμπληρωματικότητα με τις πολιτικές
και τα μέσα της Ένωσης.
Η επιλογή 3 θα παρείχε τη δυνατότητα χορήγησης
της εγγύησης της ΕΕ σε άλλους οργανισμούς, μειώνοντας κατά τον τρόπο αυτόν το
μερίδιο της εγγυημένης δανειοδότησης της ΕΤΕπ, κάτι που θα μπορούσε να έχει
αρνητικό αντίκτυπο στην προβολή των δράσεων της ΕΕ, δεδομένης της θεσμικής
θέσης της ΕΤΕπ στο πλαίσιο της ΕΕ. Επιπλέον, στον προϋπολογισμό της ΕΕ θα
περιλαμβάνονταν πρόσθετες ενδεχόμενες υποχρεώσεις σχετικά με χρηματοδοτικές
δραστηριότητες άλλων χρηματοδοτικών οργανισμών που δεν εντάσσονται αυστηρά στο
θεσμικό πλαίσιο της ΕΕ και δεν έχουν τους ίδιους μετόχους. Τέλος, οι άλλοι
οργανισμοί διαθέτουν τις δικές τους στρατηγικές οι οποίες έχουν εγκριθεί από τα
οικεία διοικητικά όργανα, γεγονός που θα μπορούσε να περιορίσει την επιρροή της
Ένωσης μέσω της εγγύησής της.
Ως εκ τούτου, η προτιμώμενη επιλογή είναι η
επιμέρους επιλογή 2.3 (FOCUS).
Η εκτίμηση επιπτώσεων βασίστηκε σε ανεπίσημες
ανταλλαγές απόψεων με βασικά εξωτερικά ενδιαφερόμενα μέρη, συμπεριλαμβανομένων
εκπροσώπων κρατών μελών και εκπροσώπων κύριων σχετικών ΜΚΟ, οι οποίες
πραγματοποιήθηκαν με τη μορφή συνεδριάσεων και σεμιναρίων τον Ιούνιο και τον
Οκτώβριο του 2012 προκειμένου να καταγραφούν οι αντίστοιχοι προβληματισμοί.
Συγκεκριμένα, πραγματοποιήθηκαν ανταλλαγές απόψεων σχετικά με τα προβλήματα που
επισημαίνονται στην παρούσα έκθεση, καθώς και σχετικά με τις προβλεπόμενες
επιλογές για την αντιμετώπισή τους. Η έκθεση εκτίμησης επιπτώσεων βασίστηκε
επίσης στην ευρεία διαβούλευση βασικών ενδιαφερόμενων μερών (όσων επηρεάζονται
από την ισχύουσα απόφαση, όσων συμμετέχουν στην εφαρμογή της και των
νομοθετικών αρχών) η οποία πραγματοποιήθηκε στο πλαίσιο της αναθεώρησης της
εντολής 2007-2013 που ολοκληρώθηκε στα τέλη του 2011. Όλες αυτές οι
διαβουλεύσεις και οι ανεπίσημες ανταλλαγές απόψεων παρείχαν μια επαρκή βάση για
τη διαμόρφωση άποψης σχετικά με τη θέση των εξωτερικών ενδιαφερόμενων μερών.
Λεπτομέρειες σχετικά με τα αποτελέσματα των εν
λόγω διαβουλεύσεων περιλαμβάνονται στην έκθεση εκτίμησης επιπτώσεων.
Έπειτα από ένα πρώτο αίτημα για εκ νέου υποβολή,
η επιτροπή εκτίμησης επιπτώσεων εξέδωσε θετική γνωμοδότηση για το σχέδιο
έκθεσης εκτίμησης επιπτώσεων στις 29 Ιανουαρίου 2013. Η επιτροπή εκτίμησης
επιπτώσεων ζήτησε περαιτέρω διευκρινίσεις σχετικά με την κατάσταση όσον αφορά
την εφαρμογή των συστάσεων της ενδιάμεσης ανασκόπησης, καθώς και σχετικά με τον
ρόλο της ΕΤΕπ στο πλαίσιο της χρηματοδότησης της ΕΕ για εξωτερικές δράσεις και
συμπληρωματικά με τις δραστηριότητες άλλων φορέων· ζήτησε ακόμη να βελτιωθεί
περαιτέρω η εκτίμηση επιπτώσεων και να γίνει σύγκριση των ενοτήτων των διάφορων
επιλογών, καθώς και λεπτομερέστερη παρουσίαση της άποψης των ενδιαφερόμενων
μερών. Η έκθεση βελτιώθηκε περαιτέρω αναλόγως.
3.           ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
Η πρόταση απόφασης του Ευρωπαϊκού Κοινοβουλίου
και του Συμβουλίου βασίζεται στη διττή νομική βάση δυνάμει των άρθρων 209 και
212 της Συνθήκης για τη λειτουργία της Ευρωπαϊκής Ένωσης. Συγκεκριμένα, το
άρθρο 209 παράγραφος 3, σε συνδυασμό με το άρθρο 208, προβλέπει ότι η ΕΤΕπ
συμβάλλει, υπό τους όρους που προβλέπονται στο καταστατικό της, στην εφαρμογή
των μέτρων που είναι αναγκαία για την προώθηση των στόχων της πολιτικής της
Ένωσης στον τομέα της αναπτυξιακής συνεργασίας.
Η πρόταση εμπίπτει στην αποκλειστική
αρμοδιότητα της Ένωσης. Ως εκ τούτου, δεν εφαρμόζεται η αρχή της
επικουρικότητας.
Η πρόταση συνάδει με την αρχή της
αναλογικότητας, καθώς η εγγύηση της ΕΕ έχει αποδειχθεί ότι είναι ένα
αποτελεσματικό μέσο κάλυψης των κινδύνων πολιτικής ή κρατικής φύσης που
σχετίζονται με τις εξωτερικές δραστηριότητες της ΕΤΕπ, οι οποίες
πραγματοποιούνται προς υποστήριξη των εξωτερικών πολιτικών της Ένωσης. Η νέα
εντολή εγγύησης της ΕΕ για την περίοδο 2014-2020 θα επιτρέψει να διατηρηθεί η
υφιστάμενη αποτελεσματική και οικονομικά υγιής πρακτική.
Όπου είναι εφικτό και σκόπιμο, το σχέδιο
νομοθετικής πρότασης ενσωματώνει τη διατύπωση που συμφωνήθηκε κατά τις
διοργανικές διαπραγματεύσεις και αντικατοπτρίζεται στην απόφαση 1080/2011/ΕΚ.
4.           ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
Το Ταμείο εγγυήσεων για τις εξωτερικές δράσεις
(«Ταμείο εγγυήσεων»), που ιδρύθηκε με τον κανονισμό (ΕΚ, Ευρατόμ) αριθ.
480/2009 του Συμβουλίου, της 25ης Μαΐου 2009, για την ίδρυση Ταμείου εγγυήσεων
για τις εξωτερικές δράσεις[3],
παρέχει αποθεματικό ρευστότητας στον προϋπολογισμό της Ένωσης έναντι ζημιών από
χρηματοδοτικές δραστηριότητες της ΕΤΕπ και άλλες εξωτερικές δράσεις της Ένωσης,
ήτοι μακροοικονομική βοήθεια και δάνεια της Ευρατόμ. Η εντολή της ΕΤΕπ
αντιστοιχεί σε ποσοστό υψηλότερο του 90 % του χαρτοφυλακίου που καλύπτει το
Ταμείο εγγυήσεων.
Το Ταμείο εγγυήσεων λαμβάνει μία ετήσια
πληρωμή από τον προϋπολογισμό της ΕΕ. Ως εκ τούτου, ο μηχανισμός τροφοδότησης
του Ταμείου εγγυήσεων, που έχει ως στόχο να διατηρεί το Ταμείο εγγυήσεων σε
επίπεδο 9 % των εκκρεμών εκταμιεύσεων δανείων, θέτει εκ των πραγμάτων ένα όριο
στο μέγεθος της εξωτερικής εντολής της ΕΤΕπ που καλύπτεται από εγγύηση από τον
προϋπολογισμό της ΕΕ. Το 2010 μια εξωτερική αξιολόγηση της λειτουργίας του
Ταμείου εγγυήσεων κατέληξε στο συμπέρασμα ότι το ποσοστό τροφοδότησης του 9 %
είναι κατάλληλο.
Το ανώτατο όριο είναι συμβατό με τα ποσά
τροφοδότησης που προβλέπονται στα τεχνικά στοιχεία που παρασχέθηκαν από την
Ευρωπαϊκή Επιτροπή κατά τις διαπραγματεύσεις των μεμονωμένων προγραμμάτων για
την εφαρμογή του επόμενου πολυετούς δημοσιονομικού πλαισίου, και τα οποία
εστάλησαν από την Επιτροπή στις 27 Μαρτίου 2013 (1,193 δισεκατομμύρια ευρώ για
το δημοσιονομικό πλαίσιο 2014-2020 σε τρέχουσες τιμές) και βασίζονται στα
αναμενόμενα πρότυπα εκταμιεύσεων και αποπληρωμών των εγγυημένων δανείων.
Η πρόταση προβλέπει ανώτατο όριο των χρηματοδοτικών
δραστηριοτήτων της ΕΤΕπ στο πλαίσιο της εγγύησης της ΕΕ για όλη την περίοδο
2014-2020 ύψους 28 δισ. ευρώ. Αυτό το ανώτατο όριο κατανέμεται σε δύο μέρη: (i)
Σταθερό ανώτατο όριο μέγιστου ύψους 25 δισεκατ. ευρώ· και (ii) προαιρετικό
πρόσθετο ποσό ύψους 3 δισεκατ. ευρώ. Η ολική ή μερική ενεργοποίηση αυτού του
προαιρετικού ποσού και η περιφερειακή κατανομή του θα αποφασιστεί στο πλαίσιο
της συνήθους νομοθετικής διαδικασίας μετά από ενδιάμεση ανασκόπηση. 
Το πιο περιορισμένο μέγεθος του σταθερού
ανώτατου ορίου σε σύγκριση με την απόφαση που ισχύει σήμερα οφείλεται σε
δημοσιονομικούς περιορισμούς του ποσού του κονδυλίου του προϋπολογισμού για την
τροφοδότηση του ταμείου εγγυήσεων στο πλαίσιο του επόμενου πολυετούς
δημοσιονομικού πλαισίου και δεν συνδέεται με την τρέχουσα απόδοση και
αποτελεσματικότητα του καθεστώτος ή με ζητήματα σχετικά με την ικανότητα
απορρόφησης.
Οι δημοσιονομικές επιπτώσεις όσον αφορά την
τροφοδότηση του Ταμείου εγγυήσεων, συμπεριλαμβανομένων των υποκείμενων
παραδοχών, καθώς και όσον αφορά τους ανθρώπινους και διοικητικούς πόρους που
συνδέονται με τη διαχείριση της εγγύησης της ΕΕ παρατίθενται στο νομοθετικό
δημοσιονομικό δελτίο που συνοδεύει την πρόταση.
5.           ΠΡΟΑΙΡΕΤΙΚΑ ΣΤΟΙΧΕΙΑ
Με βάση τα αποτελέσματα της εκτίμησης
επιπτώσεων, η πρόταση στοχεύει να διασφαλίσει τη συνέχιση της εγγύησης της ΕΕ
για την εξωτερική χρηματοδότηση της ΕΤΕπ για τις επόμενες δημοσιονομικές
προοπτικές 2014-2020, επιφέροντας ταυτόχρονα ορισμένες αλλαγές:
•           εστίαση του γεωγραφικού πεδίου της
εντολής σε λιγότερο φερέγγυους δικαιούχους, όπου η χρήση της εγγύησης θα
προσέφερε την υψηλότερη δυνατή προστιθέμενη αξία·
•           ενίσχυση της διάστασης της εντολής
που αφορά την κλιματική αλλαγή προκειμένου να παρασχεθούν κίνητρα για
δραστηριότητες της ΕΤΕπ σε αυτόν τον καίριο τομέα της εξωτερικής δράσης της
Ένωσης μέσω της θέσπισης ενός συνολικού στόχου υπογραφών συνοδευόμενου από την
εισαγωγή συστήματος εντοπισμού που θα επιτρέπει την παρακολούθηση των απόλυτων
και σχετικών μειώσεων των εκπομπών αερίων του θερμοκηπίου όλων των έργων της
ΕΤΕπ που υποστηρίζονται στο πλαίσιο της εντολής·
•           καλύτερη ευθυγράμμιση των
χρηματοδοτικών δράσεων της ΕΤΕπ με τις πολιτικές της Ένωσης και ενίσχυση της
συνοχής και της συμπληρωματικότητας με μέσα της ΕΕ προκειμένου να
αντικατοπτρίζονται πιο ικανοποιητικά οι εξελίξεις πολιτικής εγκαίρως μέσω της
πρόβλεψης για επικαιροποίηση των τεχνικών επιχειρησιακών περιφερειακών
κατευθυντήριων γραμμών σύμφωνα με τον πολυετή ενδεικτικό προγραμματισμό των
εξωτερικών χρηματοδοτικών μέσων της ΕΕ.
Λεπτομερής επεξήγηση των βασικότερων
στοιχείων της πρότασης
Το άρθρο 1 επεκτείνει την εγγύηση της ΕΕ στις
επόμενες δημοσιονομικές προοπτικές 2014-2020, με δυνατότητα παράτασης έξι μηνών
ώστε να διασφαλιστεί η συνέχεια των χρηματοδοτικών δραστηριοτήτων της ΕΤΕπ. Η
εγγύηση της ΕΕ περιορίζεται στο 65 % του συνολικού ποσού των εκκρεμών
εκταμιευθέντων ποσών της ΕΤΕπ προσαυξημένων κατά τα συναφή ποσά (ήτοι τόκους,
προμήθειες και άλλες πιθανές χρεώσεις που οφείλονται από εγγυημένο οφειλέτη
στην ΕΤΕπ βάσει σύμβασης δανείου ή εγγυητικής συμφωνίας), σύμφωνα με την
ισχύουσα απόφαση. Τονίζει ότι η ΕΤΕπ ακολουθεί δικούς της κανόνες και
διαδικασίες κατά τη χορήγηση χρηματοδότησης που καλύπτεται από την εγγύηση της
ΕΕ, αλλά εξαρτά επίσης την κάλυψη της εγγύησης από όρους πραγματοποίησης της χρηματοδότησης
της ΕΤΕπ προς στήριξη των στόχων εξωτερικής πολιτικής της Ένωσης. Σε σύγκριση
με την ισχύουσα απόφαση, η πρόταση καθιστά απολύτως σαφές ότι η εγγύηση από τον
προϋπολογισμό της ΕΕ καλύπτει δάνεια, εγγυήσεις δανείων και τίτλους χρέους των
κεφαλαιαγορών που εκδίδονται προς όφελος επενδυτικών έργων.
Το άρθρο 2 καθορίζει τα ανώτατα όρια για τη
χρηματοδότηση της ΕΤΕπ στο πλαίσιο της εγγύησης της ΕΕ (σταθερό και προαιρετικό
ανώτατο όριο). Τα περιφερειακά ανώτατα όρια στο πλαίσιο του σταθερού ανώτατου
ορίου παρατίθενται λεπτομερώς στο παράρτημα Ι της πρότασης απόφασης.
Το άρθρο 3 θέτει τους γενικούς στόχους και
αρχές που πρέπει να διέπουν τις χρηματοδοτικές δραστηριότητες της ΕΤΕπ που
καλύπτονται από την εγγύηση της ΕΕ. Αυτοί οι γενικοί στόχοι είναι η ανάπτυξη
του τοπικού ιδιωτικού τομέα (ιδίως των ΜΜΕ), η ανάπτυξη κοινωνικών,
περιβαλλοντικών και οικονομικών υποδομών, καθώς και ο μετριασμός των επιπτώσεων
της κλιματικής αλλαγής και η προσαρμογή σε αυτήν. Κατά την περίοδο που καλύπτει
η νέα απόφαση, οι δραστηριότητες για την καταπολέμηση της κλιματικής αλλαγής
πρέπει να αντιστοιχούν κατά μέσο όρο στο 25 % τουλάχιστον των συνολικών
χρηματοδοτικών δραστηριοτήτων της ΕΤΕπ. Η ΕΤΕπ, σε συνεργασία με την Επιτροπή
και κατόπιν δημόσιας διαβούλευσης, θα επικαιροποιήσει τη στρατηγική της για την
κλιματική αλλαγή εν προκειμένω. Η περιφερειακή ολοκλήρωση θα αποτελέσει βασικό
στόχο για όλες τις χρηματοδοτικές δραστηριότητες της ΕΤΕπ. Επιπλέον, η
χρηματοδότηση από την ΕΤΕπ θα συμβάλει εμμέσως στην επίτευξη των αναπτυξιακών
στόχων της Ένωσης.
Το άρθρο 4 εξετάζει τον κατάλογο των χωρών τις
οποίες αφορά η πρόταση και τη δυνητική και πραγματική επιλεξιμότητά τους. Όπως
και στην ισχύουσα απόφαση, η Επιτροπή έχει την εξουσία να εκδίδει κατ’
εξουσιοδότηση πράξεις για την ενεργοποίηση ή την αναστολή της πραγματικής
επιλεξιμότητας για χρηματοδότηση από την ΕΤΕπ με την εγγύηση της ΕΕ για χώρες
που παρατίθενται στον κατάλογο ως δυνάμει επιλέξιμες χώρες, ενώ διαφορετικά η
τροποποίηση του καταλόγου των δυνάμει επιλέξιμων χωρών θα απαιτούσε ξεχωριστή
απόφαση της νομοθετικής αρχής. Το άρθρο 4 προβλέπει επίσης την αναστολή
εκταμιεύσεων στο πλαίσιο υφιστάμενων χρηματοδοτικών δραστηριοτήτων της ΕΤΕπ που
τυγχάνουν συνολικής εγγύησης σε περίπτωση αναστολής της επιλεξιμότητας. Σε
αντίθεση με την ισχύουσα απόφαση, καθορίζεται πλέον η επιλεξιμότητα της Μιανμάρ
για χρηματοδότηση από την ΕΤΕπ με εγγύηση της ΕΕ. Το γεγονός αυτό
αντικατοπτρίζει την πρόοδο που σημειώθηκε στις σχέσεις της Ένωσης με τη
συγκεκριμένη χώρα. Μια πιο λεπτομερής αιτιολόγηση σχετικά με την επέκταση της
εγγύησης της ΕΕ στη χρηματοδότηση που παρέχει η ΕΤΕπ στη Μιανμάρ παρέχεται στο
παράρτημα της εκτίμησης επιπτώσεων που συνοδεύει την παρούσα πρόταση. Η εν λόγω
αιτιολόγηση λαμβάνει υπόψη την πολιτική κατάσταση στη χώρα και τις διμερείς
σχέσεις με την Ένωση, την κατάσταση της δημοκρατίας, των ανθρώπινων δικαιωμάτων
και των θεμελιωδών ελευθεριών, καθώς και τη μακροοικονομική κατάσταση και τις
ανάγκες για επενδύσεις.
Το άρθρο 8 αποσαφηνίζει τη φύση της εγγύησης
της ΕΕ, η οποία θα καλύπτει κινδύνους πολιτικής ή κρατικής φύσης για τις
χρηματοδοτικές δραστηριότητες που συνάπτει η ΕΤΕπ. Το άρθρο απαιτεί επίσης η
εγγύηση της ΕΕ, μέσω της χρήσης κατάλληλης μεθόδου, να επικεντρώνεται σε
χρηματοδοτικές δραστηριότητες της ΕΤΕπ όπου η εγγύηση της ΕΕ προσφέρει
σημαντικά χρηματοοικονομικά οφέλη. Στόχος μιας μεθόδου αυτού του είδους είναι
να διασφαλίσει ότι η κάλυψη της εγγύησης της ΕΕ χρησιμοποιείται για το μέγιστο
όφελος των δικαιούχων, π.χ. σε χώρες και για δραστηριότητες που αντιμετωπίζουν
δυσκολίες στην άντληση χρηματοδότησης από την αγορά κεφαλαίων με αποδεκτούς
όρους, ενώ δανειολήπτες ή χώρες υψηλής επενδυτικής αξίας μπορούν να έχουν
πρόσβαση στα μέσα ιδίου κινδύνου της ΕΤΕπ.
Το άρθρο 18 προβλέπει ενδιάμεση ανασκόπηση
σχετικά με την υλοποίηση της εντολής έως την 31η Δεκεμβρίου 2017, βάσει
εξωτερικής αξιολόγησης.
Το παράρτημα Ι καθορίζει τα περιφερειακά
ανώτατα όρια στο πλαίσιο του σταθερού ανώτατου ορίου.
Το παράρτημα ΙΙ παραθέτει τον κατάλογο των
δυνάμει επιλέξιμων περιοχών και χωρών.
Το παράρτημα III παραθέτει τον κατάλογο των
επιλέξιμων περιοχών και χωρών.
Το παράρτημα IV παρουσιάζει το πλαίσιο
περιφερειακής πολιτικής με βάση το οποίο δραστηριοποιείται η ΕΤΕπ εκτός της
Ένωσης.
2013/0152 (COD)
Πρόταση
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ
ΣΥΜΒΟΥΛΙΟΥ
για τη χορήγηση εγγύησης
της EE στην Ευρωπαϊκή Τράπεζα Επενδύσεων για την κάλυψη ζημιών από
χρηματοδοτικές δραστηριότητες που υποστηρίζουν επενδυτικά έργα εκτός της Ένωσης
ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ
ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη: τη Συνθήκη για τη λειτουργία
της Ευρωπαϊκής Ένωσης, και ιδίως τα άρθρα 209 και 212,
την πρόταση της Ευρωπαϊκής Επιτροπής,
Κατόπιν διαβίβασης του σχεδίου νομοθετικής
πράξης στα εθνικά κοινοβούλια,
Αποφασίζοντας σύμφωνα με τη συνήθη νομοθετική
διαδικασία,
Εκτιμώντας τα ακόλουθα:
(1)       Η Ευρωπαϊκή Τράπεζα
Επενδύσεων (ΕΤΕπ), εκτός από την κύρια αποστολή της που είναι η χρηματοδότηση
επενδύσεων στην Ένωση, αναλαμβάνει χρηματοδοτικές δραστηριότητες εκτός της
Ένωσης για υποστήριξη των εξωτερικών πολιτικών της Ένωσης. Με τον τρόπο αυτόν,
οι δημοσιονομικοί πόροι της Ένωσης που διατίθενται στις εξωτερικές περιοχές
συμπληρώνονται από την οικονομική ισχύ της ΕΤΕπ προς όφελος των στοχευόμενων
τρίτων χωρών. Αναλαμβάνοντας χρηματοδοτικές δραστηριότητες αυτού του είδους, η
ΕΤΕπ συνεισφέρει στις γενικές αρχές και τους στόχους πολιτικής της Ένωσης.
(2)       Το άρθρο 209 παράγραφος 3 της
συνθήκης για τη λειτουργία της Ευρωπαϊκής Ένωσης (ΣΛΕΕ), σε συνδυασμό με το
άρθρο 208, προβλέπει ότι η ΕΤΕπ συμβάλλει, υπό τους όρους που προβλέπονται στο
καταστατικό της, στην εφαρμογή των αναγκαίων μέτρων για την προώθηση των στόχων
της πολιτικής της Ένωσης στον τομέα της συνεργασίας για την ανάπτυξη.
(3)       Με σκοπό τη στήριξη της
εξωτερικής δράσης της Ένωσης, και προκειμένου να καταστεί η ΕΤΕπ ικανή να
χρηματοδοτεί επενδύσεις εκτός της Ένωσης χωρίς να επηρεάζεται η φερεγγυότητα
της ΕΤΕπ, η πλειονότητα των δραστηριοτήτων της εκτός της Ένωσης επωφελείται από
εγγύηση προερχόμενη από τον προϋπολογισμό της ΕΕ («εγγύηση της ΕΕ») και τελούσα
υπό τη διαχείριση της Επιτροπής.
(4)       Η πιο πρόσφατη εγγύηση της ΕΕ
για χρηματοδοτικές δραστηριότητες της ΕΤΕπ που υπογράφονται κατά την περίοδο
από την 1η Φεβρουαρίου 2007 έως την 31η Δεκεμβρίου 2013 θεσπίστηκε με την
απόφαση αριθ. 1080/2011/ΕΕ του Ευρωπαϊκού Κοινοβουλίου και του Συμβουλίου, της
25 Οκτωβρίου 2011, για τη χορήγηση εγγύησης της EE στην Ευρωπαϊκή Τράπεζα
Επενδύσεων για την κάλυψη ζημιών από δάνεια και εγγυήσεις δανείων για έργα
εκτός της Ευρωπαϊκής Ένωσης και την κατάργηση της απόφασης αριθ. 633/2009/ΕΚ[4]. Για το πολυετές δημοσιονομικό
πλαίσιο 2014-2020, θα πρέπει να θεσπιστεί εγγύηση της ΕΕ για χρηματοδοτικές
δραστηριότητες της ΕΤΕπ εκτός της Ένωσης προς υποστήριξη των πολιτικών της
Ένωσης.
(5)       Θα πρέπει να καταρτιστεί
κατάλογος των δυνάμει επιλέξιμων χωρών για χρηματοδότηση της ΕΤΕπ με την
εγγύηση της ΕΕ. Είναι επίσης σκόπιμο να καταρτιστεί κατάλογος των χωρών που
είναι πράγματι επιλέξιμες για χρηματοδότηση της ΕΤΕπ με την εγγύηση της ΕΕ.
(6)       Η Μιανμάρ θα πρέπει να
προστεθεί και στους δύο καταλόγους μετά τις πρόσφατες εξελίξεις που επέτρεψαν
στην Ένωση να ανοίξει ένα νέο κεφάλαιο στις σχέσεις της με τη Μιανμάρ και
προκειμένου να υποστηριχθούν οι εν εξελίξει πολιτικές και οικονομικές
μεταρρυθμίσεις στη χώρα.
(7)       Προκειμένου να
αντικατοπτρίζονται οι σημαντικές εξελίξεις πολιτικής, ο κατάλογος των χωρών που
είναι πράγματι επιλέξιμες για χρηματοδοτικές δραστηριότητες της ΕΤΕπ με την
εγγύηση της ΕΕ θα πρέπει να αναθεωρηθεί κατά περίπτωση, και η εξουσία έκδοσης
πράξεων σύμφωνα με το άρθρο 290 της ΣΛΕΕ θα πρέπει να ανατεθεί στην Επιτροπή
όσον αφορά τροποποιήσεις του παραρτήματος ΙΙΙ της παρούσας απόφασης. Είναι
ιδιαίτερα σημαντικό να διεξάγει η Επιτροπή τις κατάλληλες διαβουλεύσεις κατά
τις προπαρασκευαστικές εργασίες της, μεταξύ άλλων και σε επίπεδο εμπειρογνωμόνων. Η Επιτροπή, κατά την επεξεργασία και κατάρτιση των κατ’ εξουσιοδότηση
πράξεων, θα πρέπει να διασφαλίζει την ταυτόχρονη, έγκαιρη και κατάλληλη
διαβίβαση των σχετικών εγγράφων στο Ευρωπαϊκό Κοινοβούλιο και στο Συμβούλιο.
(8)       Προκειμένου να ληφθεί μέριμνα
για τη δυνητική εξέλιξη των πραγματικών αναγκών τροφοδότησης του Ταμείου
Εγγύησης σύμφωνα με τον κανονισμό (ΕΚ, Ευρατόμ) αριθ. 480/2009 του Συμβουλίου,
της 25ης Μαΐου 2009, για την ίδρυση Ταμείου εγγυήσεων για τις εξωτερικές
δράσεις[5],
το ανώτατο όριο της εγγύησης της ΕΕ θα πρέπει να αναλυθεί σε σταθερό ανώτατο
όριο με ανώτατο ύψος 25 δισεκατ. ευρώ και σε προαιρετικό πρόσθετο ποσό ύψους 3
δισ. ευρώ.
(9)       Τα ποσά που καλύπτονται από
την εγγύηση της ΕΕ σε κάθε περιοχή θα πρέπει να εξακολουθήσουν να αντιπροσωπεύουν
ανώτατα όρια χρηματοδότησης από την ΕΤΕπ με την εγγύηση της ΕΕ και όχι στόχους
που οφείλει να επιτύχει η ΕΤΕπ. Τα ανώτατα όρια θα πρέπει να αξιολογηθούν στο
πλαίσιο της ενδιάμεσης ανασκόπησης της παρούσας απόφασης.
(10)     Προκειμένου να ενισχυθεί η συνοχή
και η εστίαση της εξωτερικής χρηματοδοτικής δραστηριότητας της ΕΤΕπ στη στήριξη
των πολιτικών της Ένωσης, καθώς και για τη μέγιστη ωφέλεια των δικαιούχων, η
απόφαση αριθ. 1080/2011/ΕΕ καθόρισε γενικούς στόχους για τις χρηματοδοτικές
δραστηριότητες της ΕΤΕπ σε όλες τις επιλέξιμες περιοχές και χώρες, δηλαδή την
ανάπτυξη του τοπικού ιδιωτικού τομέα, ιδίως τη στήριξη των μικρομεσαίων
επιχειρήσεων (ΜΜΕ), την ανάπτυξη κοινωνικών και οικονομικών υποδομών και τον
μετριασμό των επιπτώσεων της κλιματικής αλλαγής και την προσαρμογή σε αυτήν, με
βάση τα συγκριτικά πλεονεκτήματα της ΕΤΕπ σε τομείς όπου έχει αποδεδειγμένο
ιστορικό καλών επιδόσεων. Αυτοί οι στόχοι θα πρέπει να διατηρηθούν στην παρούσα
απόφαση.
(11)     Η βελτίωση της πρόσβασης των
ΜΜΕ στη χρηματοδότηση, συμπεριλαμβανομένων των ΜΜΕ της Ένωσης που επενδύουν
στις περιοχές που καλύπτονται από την παρούσα απόφαση, μπορεί να διαδραματίσει
ουσιαστικό ρόλο στην τόνωση της οικονομικής ανάπτυξης και την καταπολέμηση της
ανεργίας. Προκειμένου να προσεγγίσει αποτελεσματικά τις ΜΜΕ, η ΕΤΕπ θα πρέπει
να συνεργάζεται στις επιλέξιμες χώρες με τοπικά ιδρύματα χρηματοπιστωτικής
μεσολάβησης, ιδίως για να διασφαλίζει ότι μέρος των χρηματοοικονομικών οφελών
θα μεταβιβάζεται στους πελάτες τους και θα παρέχει προστιθέμενη αξία σε
σύγκριση με άλλες πηγές χρηματοδότησης.
(12)     Η κάλυψη της εγγύησης της ΕΕ,
η οποία περιορίζεται στους κινδύνους κρατικής ή πολιτικής φύσης, δεν αρκεί από
μόνη της να διασφαλίσει ουσιαστική δραστηριότητα της ΕΤΕπ προς στήριξη της
μικροχρηματοδότησης. Κατά συνέπεια, δραστηριότητα αυτού του είδους, κατά
περίπτωση, θα πρέπει να ασκείται σε συνδυασμό με δημοσιονομικούς πόρους που
διατίθενται με άλλα μέσα.
(13)     Η ΕΤΕπ θα πρέπει να συνεχίσει
να χρηματοδοτεί επενδυτικά έργα στους τομείς των κοινωνικών, περιβαλλοντικών
και οικονομικών υποδομών και θα πρέπει να εξετάσει το ενδεχόμενο αύξησης της
δραστηριότητάς της προς στήριξη υποδομών υγείας και εκπαίδευσης, εφόσον
προκύπτει σαφής προστιθέμενη αξία από αυτό.
(14)     Η ΕΤΕπ θα πρέπει να συνεχίσει
να χρηματοδοτεί επενδυτικά έργα για στήριξη του μετριασμού των επιπτώσεων της
κλιματικής αλλαγής και της προσαρμογής σε αυτήν, προκειμένου να ενθαρρυνθεί η
προώθηση των κλιματικών στόχων της Ένωσης σε παγκόσμια κλίμακα.
(15)     Στο πλαίσιο των τομέων που
καλύπτονται από τους γενικούς στόχους, η περιφερειακή ολοκλήρωση μεταξύ χωρών,
ιδίως η οικονομική ολοκλήρωση μεταξύ χωρών υπό προενταξιακό καθεστώς,
γειτονικών χωρών και της Ένωσης, θα πρέπει να αποτελεί βασικό στόχο των
χρηματοδοτικών δραστηριοτήτων της ΕΤΕ. Στο πλαίσιο των προαναφερθέντων τομέων,
η ΕΤΕπ θα πρέπει να είναι σε θέση να στηρίζει χώρες εταίρους μέσω άμεσων ξένων
επενδύσεων από εταιρείες της Ένωσης που συμβάλλουν στην προώθηση της μεταφοράς
τεχνολογίας και γνώσεων, υπό την προϋπόθεση ότι έχει ληφθεί δεόντως υπόψη κατά
τη διαδικασία δέουσας επιμέλειας των επενδυτικών έργων η ελαχιστοποίηση του
κινδύνου να έχουν οι χρηματοδοτικές δραστηριότητες της ΕΤΕπ αρνητικές
επιπτώσεις στην απασχόληση στην Ένωση. Η ΕΤΕπ θα πρέπει επίσης να ενθαρρυνθεί
να στηρίζει άμεσες ξένες επενδύσεις σε χώρες εταίρους από εταιρείες της Ένωσης
αναλαμβάνοντας η ίδια τον κίνδυνο.
(16)     Τα πρακτικά μέτρα για τη
σύνδεση των γενικών στόχων της εγγύησης της ΕΕ και της υλοποίησής τους
πρόκειται να καθορισθούν σε περιφερειακές τεχνικές επιχειρησιακές κατευθυντήριες
γραμμές. Οι εν λόγω κατευθυντήριες γραμμές θα πρέπει να συνάδουν προς το
ευρύτερο πλαίσιο της περιφερειακής πολιτικής της Ένωσης. Οι περιφερειακές
τεχνικές επιχειρησιακές κατευθυντήριες γραμμές θα πρέπει να αναθεωρηθούν και να
επικαιροποιηθούν περαιτέρω μετά την αναθεώρηση της παρούσας απόφασης
προκειμένου να προσαρμοστούν στις εξελίξεις στις εξωτερικές πολιτικές και
προτεραιότητες της Ένωσης.
(17)     Σύμφωνα με το άρθρο 19 του
καταστατικού της ΕΤΕπ, οι αιτήσεις που υποβάλλονται απευθείας στην ΕΤΕπ για χρηματοδοτικές
δραστηριότητες της ΕΤΕπ οι οποίες θα εκτελούνται στο πλαίσιο της παρούσας
απόφασης θα υποβάλλονται στην Επιτροπή για γνωμοδότηση όσον αφορά τη συμμόρφωσή
τους με τη σχετική νομοθεσία και τις σχετικές πολιτικές της ΕΕ. Εάν η Επιτροπή
διατυπώσει αρνητική γνώμη για μια χρηματοδοτική δραστηριότητα της ΕΤΕπ στο
πλαίσιο της διαδικασίας του άρθρου 19, η εν λόγω δραστηριότητα δεν θα
καλύπτεται από την εγγύηση της ΕΕ.
(18)     Παρότι η ισχύς της ΕΤΕπ
έγκειται στην ιδιαιτερότητά της ως τράπεζας επενδύσεων, οι χρηματοδοτικές
δραστηριότητες της ΕΤΕπ θα πρέπει να συμβάλλουν στις γενικές αρχές της
προώθησης και της εδραίωσης της δημοκρατίας και του κράτους δικαίου, των
ανθρώπινων δικαιωμάτων και των θεμελιωδών ελευθεριών, οι οποίες διέπουν την
εξωτερική δράση της Ένωσης, κατά το άρθρο 21 της συνθήκης για την Ευρωπαϊκή
Ένωση (ΣΕΕ), καθώς και στην εφαρμογή διεθνών περιβαλλοντικών συμφωνιών στις
οποίες η Ένωση είναι συμβαλλόμενο μέρος. Όσον αφορά ιδίως τις αναπτυσσόμενες
χώρες, οι χρηματοδοτικές δραστηριότητες της ΕΤΕπ θα πρέπει να προωθούν τη
βιώσιμη οικονομική, κοινωνική και περιβαλλοντική ανάπτυξη στις χώρες αυτές, με
ιδιαίτερη έμφαση στις πιο μειονεκτούσες, την ομαλή και σταδιακή ενσωμάτωσή τους
στην παγκόσμια οικονομία, τις προσπάθειες καταπολέμησης της φτώχειας, καθώς και
τη συμμόρφωση με στόχους που εγκρίνει η Ένωση στο πλαίσιο του Οργανισμού
Ηνωμένων Εθνών και άλλων αρμόδιων διεθνών οργανισμών. Κατά τη συμβολή για την
εφαρμογή των μέτρων που απαιτούνται για την προώθηση των στόχων της πολιτικής
της Ένωσης στον τομέα της συνεργασίας για την ανάπτυξη, σύμφωνα με το άρθρο 209
παράγραφος 3 της Συνθήκης, η ΕΤΕπ θα πρέπει να καταβάλλει κάθε δυνατή
προσπάθεια για να στηρίζει έμμεσα την επίτευξη των αναπτυξιακών στόχων της
χιλιετίας για το 2015 που έχουν θέσει τα Ηνωμένα Έθνη σε όλες τις περιοχές όπου
αναπτύσσει δραστηριότητα.
(19)     Η δραστηριότητα της ΕΤΕπ στο
πλαίσιο της παρούσας απόφασης θα πρέπει να στηρίζει το «Πρόγραμμα δράσης για
αλλαγή», που πρότεινε η Επιτροπή, και να συνάδει με τις σχετικές αρχές της
ευρωπαϊκής συναίνεσης για την ανάπτυξη και τις αρχές της αποτελεσματικότητας
της βοήθειας που περιγράφονται στη Δήλωση του Παρισιού του 2005, το πρόγραμμα
δράσης της Άκρα του 2008 και τη συμφωνία εταιρικής σχέσης του Μπουσάν του 2011.
Επιπλέον, θα πρέπει να συνάδει με το στρατηγικό πλαίσιο και σχέδιο δράσης της
ΕΕ για τα ανθρώπινα δικαιώματα και τη δημοκρατία, που εγκρίθηκε από το
Συμβούλιο στις 25 Ιουνίου 2012 και με διεθνείς περιβαλλοντικές συμφωνίες
συμπεριλαμβανομένων των δεσμεύσεων για τη βιοποικιλότητα. Αυτό θα πρέπει να
πραγματοποιηθεί μέσα από σειρά συγκεκριμένων μέτρων, ιδίως μέσω της ενίσχυσης
της ικανότητας της ΕΤΕπ να εκτιμά τις περιβαλλοντικές, κοινωνικές και
αναπτυξιακές πτυχές των επενδυτικών έργων, συμπεριλαμβανομένων των ανθρώπινων
δικαιωμάτων και των κινδύνων που σχετίζονται με εμπόλεμες καταστάσεις, καθώς
και μέσω της προώθησης των τοπικών διαβουλεύσεων με τις δημόσιες αρχές και την
κοινωνία των πολιτών. Στο πλαίσιο αυτό, η ΕΤΕπ θα πρέπει να εφαρμόσει και να
αναπτύξει περαιτέρω το πλαίσιο μέτρησης των αποτελεσμάτων (ΠΜΑ), το οποίο
προβλέπει ένα λεπτομερές σύνολο δεικτών επιδόσεων που μετρούν τις οικονομικές,
περιβαλλοντικές και κοινωνικές επιπτώσεις, καθώς και τις επιπτώσεις στην
ανάπτυξη των χρηματοδοτικών δραστηριοτήτων της καθόλη τη διάρκεια ζωής της
υποκείμενης επένδυσης. Στο πλαίσιο της ενδιάμεσης ανασκόπησης της παρούσας
απόφασης, θα πρέπει να αξιολογηθεί η εφαρμογή του ΠΜΑ. Κατά την επίδειξη της
δέουσας επιμέλειας όσον αφορά ένα επενδυτικό έργο, η ΕΤΕπ θα πρέπει, κατά
περίπτωση και σύμφωνα με τις κοινωνικές και περιβαλλοντικές αρχές της Ένωσης,
να απαιτεί από τον ανάδοχο του επενδυτικού έργου να διενεργεί τοπικές
διαβουλεύσεις και να δημοσιοποιεί τα αποτελέσματά τους. Οι συμφωνίες
χρηματοδότησης της ΕΤΕπ με δημόσιες συμμετοχές θα πρέπει να περιλαμβάνουν ρητά
τη δυνατότητα αναστολής των εκταμιεύσεων σε περίπτωση ανάκλησης της
επιλεξιμότητας, βάσει της παρούσας απόφασης, της χώρας στην οποία υλοποιείται
το επενδυτικό έργο.
(20)     Σε όλα τα επίπεδα, από τον
στρατηγικό σχεδιασμό προηγούμενου σταδίου ως την ανάπτυξη επενδυτικών έργων
επόμενου σταδίου, θα πρέπει να διασφαλίζεται ότι οι χρηματοδοτικές
δραστηριότητες της ΕΤΕπ ακολουθούν και στηρίζουν τις εξωτερικές πολιτικές της
Ένωσης και τους γενικούς στόχους που τίθενται στην παρούσα απόφαση. Για την ενίσχυση
της συνοχής των εξωτερικών δράσεων της ΕΕ, θα πρέπει να ενδυναμωθεί περαιτέρω ο
διάλογος μεταξύ της Επιτροπής και της ΕΤΕπ, καθώς και της Ευρωπαϊκής Υπηρεσίας
Εξωτερικής Δράσης (ΕΥΕΔ). Θα πρέπει να συνεχίσει να εφαρμόζεται το μνημόνιο
κατανόησης που θα αναθεωρηθεί το 2013 για την ενίσχυση της συνεργασίας και την
έγκαιρη αμοιβαία ανταλλαγή πληροφοριών μεταξύ της Επιτροπής και της ΕΤΕπ σε
επιχειρησιακό επίπεδο. Η έγκαιρη ανταλλαγή απόψεων στο πλαίσιο της διαδικασίας
σύνταξης εγγράφων προγραμματισμού μεταξύ της Επιτροπής και της ΕΤΕπ, καθώς και
της ΕΥΕΔ, κατά περίπτωση, έχει ιδιαίτερη σημασία για τη μεγιστοποίηση των
συνεργειών μεταξύ των δραστηριοτήτων των τριών αυτών φορέων της Ένωσης. Η
συνεργασία επί ζητημάτων που άπτονται του σεβασμού των ανθρωπίνων δικαιωμάτων
και της πρόληψης των συγκρούσεων θα πρέπει επίσης να ενισχυθεί.
(21)     Οι εξωτερικές σχέσεις της
Ένωσης θα πρέπει να υποστηριχθούν με νέους μηχανισμούς από το 2014,
συμπεριλαμβανομένου ενός πολυσυλλεκτικού κανονισμού σχετικά με τον καθορισμό
κοινών κανόνων και διαδικασιών για την εφαρμογή των μηχανισμών εξωτερικής
δράσης της Ένωσης[6].
Προκειμένου να ενισχυθεί η συνοχή της συνολικής στήριξης της Ένωσης στις
ενδιαφερόμενες περιοχές, θα πρέπει να αξιοποιηθούν ευκαιρίες για κατάλληλο
συνδυασμό της χρηματοδότησης της ΕΤΕπ με δημοσιονομικούς πόρους της Ένωσης,
όταν και όπως ενδείκνυται, υπό τη μορφή των χρηματοδοτικών μέσων που
προβλέπονται στον τίτλο VIII του κανονισμού (ΕΕ, Ευρατόμ) αριθ. 966/2012 του
Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με
τους δημοσιονομικούς κανόνες που εφαρμόζονται στον γενικό προϋπολογισμό της
Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του
Συμβουλίου[7],
καθώς και με την παροχή τεχνικής βοήθειας για την προετοιμασία και την
υλοποίηση έργων, μέσω του μηχανισμού προενταξιακής βοήθειας II (ΜΠΒ II)[8], του ευρωπαϊκού μηχανισμού
γειτονίας (ΕΜΓ)[9],
του μηχανισμού για την αναπτυξιακή συνεργασία (ΜΑΣ)[10], του μηχανισμού εταιρικής
σχέσης για τη συνεργασία με τρίτες χώρες[11],
του μέσου για την προαγωγή της δημοκρατίας και των δικαιωμάτων του ανθρώπου
παγκοσμίως[12],
του μηχανισμού σταθερότητας[13]
και του μηχανισμού συνεργασίας στον τομέα της πυρηνικής ασφάλειας[14]. Μετά την απόφαση αριθ.
1080/2011/ΕΕ, η Επιτροπή δημιούργησε μια πλατφόρμα της ΕΕ για τον συνδυασμό
μέσων στην εξωτερική συνεργασία, με σκοπό να βελτιστοποιήσει τη λειτουργία των
μηχανισμών για τον συνδυασμό επιχορηγήσεων και δανείων που χορηγούνται εκτός
της Ένωσης.
(22)     Στις χρηματοδοτικές
δραστηριότητές της εκτός της Ένωσης που εμπίπτουν στο πεδίο εφαρμογής της
παρούσας απόφασης, η ΕΤΕπ θα πρέπει να επιδιώκει την περαιτέρω βελτίωση του
συντονισμού και της συνεργασίας με ευρωπαϊκούς χρηματοδοτικούς οργανισμούς και
διεθνείς χρηματοδοτικούς οργανισμούς, ιδίως με αυτούς που συμμετέχουν στην
πλατφόρμα της ΕΕ για τον συνδυασμό μέσων στην εξωτερική συνεργασία. Αυτή η
συνεργασία περιλαμβάνει, κατά περίπτωση, τη συνεργασία για τις τομεακές
προϋποθέσεις και την αμοιβαία εμπιστοσύνη για τις διαδικασίες, τη χρήση κοινής
συγχρηματοδότησης και τη συμμετοχή σε παγκόσμιες πρωτοβουλίες, όπως οι
πρωτοβουλίες για την προώθηση του συντονισμού και της αποδοτικότητας της
βοήθειας. Ο συντονισμός και η συνεργασία αυτή θα πρέπει να στοχεύουν στην
ελαχιστοποίηση πιθανών διπλών δαπανών και περιττών αλληλοεπικαλύψεων. Το
τριμερές μνημόνιο κατανόησης μεταξύ της Επιτροπής, του Ομίλου της ΕΤΕπ και της
Ευρωπαϊκής Τράπεζας Ανασυγκρότησης και Ανάπτυξης (ΕΤΑΑ) όσον αφορά τη
συνεργασία εκτός της Ένωσης, το οποίο επιτρέπει στον Όμιλο της ΕΤΕπ και στην
ΕΤΑΑ να ενεργούν με συμπληρωματικό τρόπο στηριζόμενοι στα αντίστοιχα συγκριτικά
πλεονεκτήματά τους, επικαιροποιήθηκε το 2012 προκειμένου να καλύπτει την
επέκταση του γεωγραφικού πεδίου της ΕΤΑΑ στην περιοχή της Μεσογείου και θα
πρέπει να συνεχίσει να εφαρμόζεται. Οι αρχές που ορίζονται στην παρούσα απόφαση
θα πρέπει να εφαρμόζονται επίσης όταν η χρηματοδότηση από την ΕΤΕπ
πραγματοποιείται μέσω συμφωνιών συνεργασίας με άλλους ευρωπαϊκούς
χρηματοδοτικούς οργανισμούς και διεθνείς χρηματοδοτικούς οργανισμούς.
(23)     Η ΕΤΕπ θα πρέπει να
ενθαρρυνθεί να αυξήσει και να διαφοροποιήσει τις δραστηριότητές της εκτός της
Ένωσης χωρίς προσφυγή στην εγγύηση της ΕΕ, ώστε η χρήση της εγγύησης της ΕΕ να
μπορεί να επικεντρωθεί σε περιπτώσεις χωρών και επενδυτικών έργων με
περιορισμένη πρόσβαση στην αγορά, λαμβάνοντας υπόψη τη διάσταση της
βιωσιμότητας του χρέους, στις οποίες η εγγύηση της ΕΕ αποφέρει, επομένως,
μεγαλύτερη προστιθέμενη αξία. Συνεπώς, η ΕΤΕπ θα πρέπει, πάντα με σκοπό τη
στήριξη των στόχων των εξωτερικών πολιτικών της Ένωσης, να ενθαρρυνθεί να
δανείζει αναλαμβάνοντας η ίδια τον κίνδυνο, μεταξύ άλλων προς στήριξη των
οικονομικών συμφερόντων της Ένωσης, σε χώρες και υπέρ επενδυτικών έργων με
επαρκή πιστοληπτική ικανότητα βάσει της εκτίμησης της ΕΤΕπ και λαμβάνοντας
υπόψη την ικανότητά της όσον αφορά την απορρόφηση κινδύνων.
(24)     Η ΕΤΕπ θα πρέπει να επεκτείνει
το εύρος των καινοτόμων χρηματοπιστωτικών μέσων που προσφέρει, μεταξύ άλλων και
με την περαιτέρω εστίαση στην ανάπτυξη εγγυοδοτικών μέσων. Επιπλέον, η ΕΤΕπ θα
πρέπει να επιδιώξει ενεργά να συμμετέχει σε μέσα καταμερισμού των κινδύνων και
σε χρηματοδότηση έργων με τίτλους χρέους των κεφαλαιαγορών με σταθερή και
προβλέψιμη δημιουργία ταμειακών ροών. Συγκεκριμένα, θα πρέπει να εξετάσει το
ενδεχόμενο υποστήριξης τίτλων των κεφαλαιαγορών χρέους που εκδίδονται ή
χορηγούνται προς όφελος ενός επενδυτικού έργου που υλοποιείται στις επιλέξιμες
χώρες. Επιπλέον, η ΕΤΕπ θα πρέπει να αυξήσει τη χορήγηση δανείων σε τοπικά
νομίσματα και την έκδοση ομολόγων στις τοπικές αγορές, εφόσον οι δικαιούχοι χώρες
πραγματοποιούν τις απαραίτητες διαρθρωτικές μεταρρυθμίσεις, ιδίως στο
χρηματοπιστωτικό τομέα, και λαμβάνουν μέτρα για τη διευκόλυνση της
δραστηριότητας της ΕΤΕπ.
(25)     Οι χρηματοδοτικές
δραστηριότητες της ΕΤΕπ προς υποστήριξη των εξωτερικών πολιτικών της Ένωσης θα
πρέπει να συνεχίσουν να πραγματοποιούνται σύμφωνα με τις αρχές της ορθής
τραπεζικής πρακτικής. Η διαχείρισή τους θα πρέπει να συνεχίσει να
πραγματοποιείται σύμφωνα με τους κανόνες και τις διαδικασίες της ΕΤΕπ,
συμπεριλαμβανομένων κατάλληλων μέτρων ελέγχου και της συμμόρφωσης με τη δήλωση
της ΕΤΕπ σχετικά με τα κοινωνικά και περιβαλλοντικά πρότυπα, καθώς και με τους
συναφείς κανόνες και τις διαδικασίες που αφορούν το Ελεγκτικό Συνέδριο και την
Ευρωπαϊκή Υπηρεσία Καταπολέμησης της Απάτης (OLAF). Στο πλαίσιο των
χρηματοδοτικών δραστηριοτήτων της, η ΕΤΕπ θα πρέπει να εφαρμόζει επαρκώς τις
πολιτικές της έναντι επικρατειών με χαλαρό ρυθμιστικό πλαίσιο ή μη
συνεργαζόμενων επικρατειών, προκειμένου να συνεισφέρει στη διεθνή καταπολέμηση
της φορολογικής απάτης, της φοροδιαφυγής και της νομιμοποίησης εσόδων από
παράνομες δραστηριότητες.
(26)     Η ΕΤΕπ θα πρέπει να λάβει
κατάλληλα μέτρα διασφαλίζοντας ότι, όταν οι χρηματοδοτικές δραστηριότητες
υπόκεινται στην εγγύηση της ΕΕ, τα οικονομικά συμφέροντα της Ευρωπαϊκής Ένωσης
προστατεύονται μέσω της εφαρμογής προληπτικών μέτρων κατά της απάτης, της
διαφθοράς και οποιασδήποτε άλλης παράνομης δραστηριότητας και ότι η OLAF
δικαιούται να διεξάγει επιτόπιους ελέγχους και επιθεωρήσεις στις εγκαταστάσεις
των δικαιούχων.
ΕΞΕΔΩΣΑΝ ΤΗΝ
ΠΑΡΟΥΣΑ ΑΠΟΦΑΣΗ:
Άρθρο 1
Εγγύηση της ΕΕ
1.           Η Ένωση παρέχει στην
Ευρωπαϊκή Τράπεζα Επενδύσεων (ΕΤΕπ) δημοσιονομική εγγύηση για χρηματοδοτικές
δραστηριότητες που υλοποιούνται εκτός της Ένωσης («εγγύηση της ΕΕ»). Η εγγύηση
της ΕΕ χορηγείται ως συνολική εγγύηση για πληρωμές που οφείλονται στην ΕΤΕπ,
αλλά τις οποίες δεν έχει εισπράξει η ΕΤΕπ, σε σχέση με δάνεια, εγγυήσεις
δανείων και τίτλους χρέους των κεφαλαιαγορών που χορηγούνται ή εκδίδονται προς
όφελος επενδυτικών έργων της ΕΤΕπ τα οποία είναι επιλέξιμα σύμφωνα με την
παράγραφο 2.
2.           Επιλέξιμα για την εγγύηση της
ΕΕ είναι τα δάνεια, οι εγγυήσεις δανείων και οι τίτλοι χρέους των κεφαλαιαγορών
της ΕΤΕπ που χορηγούνται ή εκδίδονται προς όφελος επενδυτικών έργων τα οποία
υλοποιούνται σε επιλέξιμες χώρες σύμφωνα με τους κανόνες και τις διαδικασίες
της ΕΤΕπ και προς στήριξη των σχετικών στόχων εξωτερικής πολιτικής της Ένωσης,
εφόσον η χρηματοδότηση της ΕΤΕπ έχει χορηγηθεί βάσει υπογεγραμμένης συμφωνίας
που ούτε έχει λήξει ούτε έχει ακυρωθεί («χρηματοδοτικές δραστηριότητες της
ΕΤΕπ»).
3.           Η εγγύηση της ΕΕ περιορίζεται
στο 65 % του συνολικού ποσού των πιστώσεων που έχουν εκταμιευθεί και των
εγγυήσεων που έχουν χορηγηθεί στο πλαίσιο χρηματοδοτικών δραστηριοτήτων της
ΕΤΕπ, μείον τα επιστραφέντα ποσά, συν όλα τα λοιπά συναφή ποσά.
4.           Η εγγύηση της ΕΕ καλύπτει
χρηματοδοτικές δραστηριότητες της ΕΤΕπ που υπογράφονται κατά την περίοδο από
την 1η Ιανουαρίου 2014 έως την 31η Δεκεμβρίου 2020.
5.           Εάν, κατά τη λήξη της
περιόδου που αναφέρεται στην παράγραφο 4, το Ευρωπαϊκό Κοινοβούλιο και το
Συμβούλιο δεν έχουν εκδώσει απόφαση για τη χορήγηση νέας εγγύησης της ΕΕ στην
ΕΤΕπ έναντι ζημιών από χρηματοδοτικές δραστηριότητές της εκτός της Ένωσης, η
περίοδος αυτή παρατείνεται αυτόματα κατά έξι μήνες.
Άρθρο 2
Ανώτατα όρια για τις χρηματοδοτικές δραστηριότητες της ΕΤΕπ με εγγύηση της
ΕΕ
1.           Το ανώτατο όριο των
χρηματοδοτικών δραστηριοτήτων της ΕΤΕπ με εγγύηση της ΕΕ για όλη την περίοδο
2014-2020 δεν υπερβαίνει τα 28 000 000 000 ευρώ. Τα ακυρωθέντα
ποσά δεν καταλογίζονται στο ανώτατο όριο.
Αυτό το ανώτατο όριο κατανέμεται σε:
α) ένα σταθερό ανώτατο όριο ύψους
25 000 000 000·
β) ένα προαιρετικό πρόσθετο ποσό ύψους
3 000 000 000.
Η ολική ή μερική ενεργοποίηση του ποσού που
αναφέρεται στο στοιχείο β) και η περιφερειακή κατανομή του θα αποφασιστεί
κατόπιν της ενδιάμεσης ανασκόπησης, σύμφωνα με το άρθρο 18.
2.           Το σταθερό ανώτατο όριο που
αναφέρεται στην παράγραφο 1, στοιχείο α), κατανέμεται σε περιφερειακά ανώτατα
όρια και επιμέρους ανώτατα όρια, όπως ορίζεται στο παράρτημα Ι. Εντός των
περιφερειακών ανώτατων ορίων, η ΕΤΕπ διασφαλίζει προοδευτικά την ισορροπημένη
κατανομή ανά χώρα εντός των περιφερειών που καλύπτονται από την εγγύηση της ΕΕ.
Άρθρο 3
Γενικοί στόχοι και αρχές
1.           Η εγγύηση της ΕΕ χορηγείται
μόνο για χρηματοδοτικές δραστηριότητες της ΕΤΕπ που υποστηρίζουν έναν από τους
παρακάτω γενικούς στόχους:
α)      ανάπτυξη του τοπικού ιδιωτικού τομέα και,
ειδικότερα, στήριξη στις ΜΜΕ·
β)      ανάπτυξη κοινωνικών, περιβαλλοντικών και
οικονομικών υποδομών·
γ)      μετριασμός των επιπτώσεων της κλιματικής
αλλαγής και προσαρμογή σε αυτήν.
2.           Οι χρηματοδοτικές
δραστηριότητες της ΕΤΕπ που πραγματοποιούνται δυνάμει της παρούσας απόφασης
συμβάλλουν στις γενικές αρχές που διέπουν την εξωτερική δράση της Ένωσης, κατά
τα αναφερόμενα στο άρθρο 21 της ΣΕΕ, καθώς και στην εφαρμογή των διεθνών
περιβαλλοντικών συμφωνιών στις οποίες η Ένωση είναι μέρος.
3.           Η περιφερειακή ολοκλήρωση μεταξύ χωρών,
συμπεριλαμβανομένης της οικονομικής ολοκλήρωσης μεταξύ χωρών υπό προενταξιακό
καθεστώς, γειτονικών χωρών και της Ένωσης, αποτελεί βασικό στόχο των
χρηματοδοτικών δραστηριοτήτων της ΕΤΕπ στο πλαίσιο των τομέων που καλύπτονται
από τους γενικούς στόχους που ορίζονται στην παράγραφο 1.
4.           Στις αναπτυσσόμενες χώρες, όπως ορίζονται στον κατάλογο
αποδεκτών δημόσιας αναπτυξιακής βοήθειας (ΔΑΒ) του Οργανισμού Οικονομικής
Συνεργασίας και Ανάπτυξης (ΟΟΣΑ), οι χρηματοδοτικές δραστηριότητες της ΕΤΕπ
συμβάλλουν εμμέσως στους στόχους της πολιτικής της Ένωσης στον τομέα της
συνεργασίας για την ανάπτυξη, όπως αναφέρεται στο άρθρο 208 της ΣΛΕΕ.
5.           Οι χρηματοδοτικές δραστηριότητες της ΕΤΕπ που υποστηρίζουν
τους στόχους που αναφέρονται στην παράγραφο 1 στοιχείο α) μπορούν να
συμπεριλαμβάνουν στήριξη για επενδυτικά έργα από ΜΜΕ της Ένωσης. 
6.           Οι χρηματοδοτικές δραστηριότητες της ΕΤΕπ που υποστηρίζουν
τους στόχους που αναφέρονται στην παράγραφο 1 στοιχείο β) στηρίζουν επενδυτικά
έργα στους τομείς των μεταφορών, της ενέργειας, συμπεριλαμβανομένων των
ανανεώσιμων πηγών ενέργειας, του μετασχηματισμού των ενεργειακών συστημάτων
ώστε να επιτραπεί η μετάβαση σε τεχνολογίες και καύσιμα χαμηλότερων ανθρακούχων
εκπομπών, της ενεργειακής ασφάλειας και των ενεργειακών υποδομών,
συμπεριλαμβανομένης της παραγωγής και μεταφοράς φυσικού αερίου στην ενεργειακή
αγορά της ΕΕ, των περιβαλλοντικών υποδομών, συμπεριλαμβανομένης της ύδρευσης
και της αποχέτευσης καθώς και της πράσινης υποδομής, της τεχνολογίας των
πληροφοριών και των επικοινωνιών, συμπεριλαμβανομένων των υποδομών
τηλεπικοινωνιών και των ευρυζωνικών δικτύων, καθώς και της υγείας και της
εκπαίδευσης.
7.           Οι χρηματοδοτικές δραστηριότητες
της ΕΤΕπ που υποστηρίζουν τους στόχους που αναφέρονται στην παράγραφο 1
στοιχείο γ) στηρίζουν επενδυτικά έργα για τον μετριασμό των επιπτώσεων της
κλιματικής αλλαγής και την προσαρμογή σε αυτήν, τα οποία συμβάλλουν στην
επίτευξη του γενικού στόχου της σύμβασης-πλαισίου των Ηνωμένων Εθνών για την
αλλαγή του κλίματος, ιδίως με την αποφυγή ή τη μείωση των εκπομπών αερίων του
θερμοκηπίου στους τομείς των ανανεώσιμων πηγών ενέργειας, της ενεργειακής
απόδοσης και των βιώσιμων μεταφορών ή με την αύξηση της προσαρμοστικότητας στις
αρνητικές επιπτώσεις της κλιματικής αλλαγής σε ευάλωτες χώρες, τομείς και
κοινότητες. Κατά την περίοδο που καλύπτεται από την απόφαση, ο όγκος των
δραστηριοτήτων αυτών αντιστοιχεί τουλάχιστον στο 25 % των χρηματοδοτικών δραστηριοτήτων
της ΕΤΕπ.
8.           Σύμφωνα με τους ενωσιακούς
και τους διεθνείς στόχους για την αλλαγή του κλίματος πριν από το τα τέλη του
2016, η ΕΤΕπ, σε συνεργασία με την Επιτροπή και κατόπιν δημόσιας διαβούλευσης,
επικαιροποιεί τη στρατηγική της για την κλιματική αλλαγή όσον αφορά τις
χρηματοδοτικές δραστηριότητες της ΕΤΕπ.
Άρθρο 4
Καλυπτόμενες χώρες
1.           Ο κατάλογος των δυνάμει
επιλέξιμων χωρών για χρηματοδότηση της ΕΤΕπ με εγγύηση της ΕΕ παρατίθεται στο
παράρτημα II. Ο κατάλογος των χωρών που είναι επιλέξιμες για χρηματοδότηση από
την ΕΤΕπ με εγγύηση της ΕΕ παρατίθεται στο παράρτημα ΙΙΙ και δεν περιλαμβάνει
χώρες εκτός από εκείνες που απαριθμούνται στο παράρτημα ΙΙ.
2.           Η Επιτροπή έχει την εξουσία
να εκδίδει κατ’ εξουσιοδότηση πράξεις σύμφωνα με το άρθρο 17 για τις
τροποποιήσεις του παραρτήματος ΙΙΙ. Οι αποφάσεις της Επιτροπής βασίζονται σε
συνολική οικονομική και πολιτική αξιολόγηση που λαμβάνει υπόψη πτυχές σχετικές
με τη δημοκρατία, τα ανθρώπινα δικαιώματα και τις θεμελιώδεις ελευθερίες, καθώς
και τα σχετικά ψηφίσματα του Ευρωπαϊκού Κοινοβουλίου και τις αποφάσεις και τα
συμπεράσματα του Συμβουλίου.
3.           Οι κατ’ εξουσιοδότηση πράξεις
που τροποποιούν το παράρτημα ΙΙΙ δεν επηρεάζουν την κάλυψη της εγγύησης της ΕΕ
για τις χρηματοδοτικές δραστηριότητες της ΕΤΕπ που έχουν υπογραφεί πριν από την
έναρξη ισχύος των εν λόγω κατ’ εξουσιοδότηση πράξεων, με την επιφύλαξη της
παραγράφου 4.
4.           Εκταμιεύσεις στο πλαίσιο
χρηματοδοτικών δραστηριοτήτων της ΕΤΕπ που επωφελούνται από συνολική εγγύηση,
όπως ορίζεται στο άρθρο 8 παράγραφος 1, δεν πραγματοποιούνται σε χώρες που δεν
παρατίθενται στο παράρτημα ΙΙΙ.
5.           Η εγγύηση της ΕΕ καλύπτει
μόνον χρηματοδοτικές δραστηριότητες της ΕΤΕπ πραγματοποιούμενες σε επιλέξιμες
χώρες που έχουν συνάψει συμφωνία-πλαίσιο με την ΕΤΕπ, στην οποία καθορίζονται
οι νομικοί όροι βάσει των οποίων πρόκειται να πραγματοποιηθούν οι εν λόγω
δραστηριότητες.
6.           Η εγγύηση της ΕΕ δεν καλύπτει
χρηματοδοτικές δραστηριότητες της ΕΤΕπ σε μια συγκεκριμένη χώρα, εφόσον η
συμφωνία σχετικά με τις δραστηριότητες αυτές έχει υπογραφεί μετά την προσχώρηση
της εν λόγω χώρας στην Ένωση.
Άρθρο 5
Συμβολή των χρηματοδοτικών δραστηριοτήτων της ΕΤΕπ στις πολιτικές της Ένωσης
1.           Η Επιτροπή επικαιροποιεί, από
κοινού με την ΕΤΕπ, τις υφιστάμενες περιφερειακές τεχνικές επιχειρησιακές
κατευθυντήριες γραμμές για τις χρηματοδοτικές δραστηριότητες της ΕΤΕπ εντός
ενός έτους από την έγκριση της παρούσας απόφασης.
Οι περιφερειακές τεχνικές επιχειρησιακές
κατευθυντήριες γραμμές είναι σύμφωνες προς το ευρύτερο πλαίσιο της
περιφερειακής πολιτικής της Ένωσης που καθορίζεται στο παράρτημα ΙV.
Ειδικότερα, οι περιφερειακές τεχνικές επιχειρησιακές κατευθυντήριες γραμμές
διασφαλίζουν ότι η χρηματοδότηση της ΕΤΕπ βάσει της παρούσας απόφασης είναι
συμπληρωματική των αντίστοιχων πολιτικών, προγραμμάτων και μηχανισμών παροχής
βοήθειας της Ένωσης στις διάφορες περιφέρειες.
Κατά την επικαιροποίηση των εν λόγω κατευθυντήριων
γραμμών, η Επιτροπή και η ΕΤΕπ λαμβάνουν υπόψη τα σχετικά ψηφίσματα του
Ευρωπαϊκού Κοινοβουλίου και τις αποφάσεις και τα συμπεράσματα του Συμβουλίου.
Ζητούν επίσης τη γνώμη της ΕΥΕΔ για θέματα πολιτικής, κατά περίπτωση.
Η Επιτροπή διαβιβάζει στο Ευρωπαϊκό Κοινοβούλιο
και στο Συμβούλιο τις επικαιροποιημένες κατευθυντήριες γραμμές, αμέσως μετά τη
σύνταξή τους.
Εντός του πλαισίου που καθορίζεται από τις
περιφερειακές τεχνικές επιχειρησιακές κατευθυντήριες γραμμές, η ΕΤΕπ καθορίζει
αντίστοιχες στρατηγικές χρηματοδότησης και διασφαλίζει την εφαρμογή τους.
Οι περιφερειακές τεχνικές επιχειρησιακές
κατευθυντήριες γραμμές αναθεωρούνται μετά την ανασκόπηση που αναφέρεται στο
άρθρο 18.
2.           Δεν καλύπτεται από την
εγγύηση της ΕΕ χρηματοδοτική δραστηριότητα της ΕΤΕπ για την οποία η Επιτροπή
διατυπώνει αρνητική γνώμη στο πλαίσιο της διαδικασίας που προβλέπει το άρθρο 19
του καταστατικού της ΕΤΕπ.
Άρθρο 6
Συνεργασία με την Επιτροπή και την ΕΥΕΔ
1.           Η συνοχή των εξωτερικών
δράσεων της ΕΤΕπ με τους στόχους της εξωτερικής πολιτικής της Ένωσης ενισχύεται
περαιτέρω, με σκοπό τη μεγιστοποίηση των συνεργειών μεταξύ των χρηματοδοτικών
δραστηριοτήτων της ΕΤΕπ και των δημοσιονομικών πόρων της Ένωσης, ιδίως μέσω της
επικαιροποίησης των περιφερειακών τεχνικών επιχειρησιακών κατευθυντήριων
γραμμών που αναφέρονται στο άρθρο 5, καθώς και μέσω τακτικού και συστηματικού
διαλόγου και έγκαιρης ανταλλαγής πληροφοριών όσον αφορά:
α)      στρατηγικά έγγραφα που συντάσσει η
Επιτροπή και/ή η ΕΥΕΔ, κατά περίπτωση, όπως είναι τα έγγραφα στρατηγικής ανά
χώρα και ανά περιοχή, τα ενδεικτικά προγράμματα, τα σχέδια δράσης και τα
προενταξιακά έγγραφα·
β)      τα έγγραφα στρατηγικού σχεδιασμού και τα
υπό μελέτη επενδυτικά έργα·
γ)      άλλα πολιτικά και επιχειρησιακά θέματα.
2.           Η συνεργασία πραγματοποιείται
ανά περιοχή, καθώς και σε επίπεδο αντιπροσωπειών της ΕΕ, λαμβανομένων υπόψη του
ρόλου της ΕΤΕπ και των πολιτικών της Ένωσης σε κάθε περιοχή.
Άρθρο 7
Συνεργασία με άλλους ευρωπαϊκούς και διεθνείς χρηματοδοτικούς οργανισμούς
1.           Οι χρηματοδοτικές
δραστηριότητες της ΕΤΕπ διεξάγονται, κατά περίπτωση, σε συνεργασία με άλλους
ευρωπαϊκούς και διεθνείς χρηματοδοτικούς οργανισμούς προκειμένου να
μεγιστοποιούνται οι συνέργειες, η συνεργασία και η αποδοτικότητα, να
αναπτύσσονται από κοινού καινοτόμα χρηματοπιστωτικά μέσα, να διασφαλίζονται ο
συνετός και εύλογος καταμερισμός των κινδύνων και οι συνεκτικοί όροι
επιλεξιμότητας για τα επενδυτικά έργα και τους τομείς, καθώς και να ελαχιστοποιούνται
πιθανές διπλές δαπάνες και περιττές αλληλεπικαλύψεις.
2.           Η συνεργασία κατά την
παράγραφο 1 διευκολύνεται μέσω συντονισμού μεταξύ της Επιτροπής, της ΕΤΕπ και
των κυριότερων ευρωπαϊκών και διεθνών χρηματοδοτικών οργανισμών που
δραστηριοποιούνται στις διάφορες περιοχές, ο οποίος υλοποιείται, όπου
ενδείκνυται, με μνημόνια κατανόησης ή άλλα πλαίσια περιφερειακής συνεργασίας.
Άρθρο 8
Κάλυψη και όροι της εγγύησης της ΕΕ
1.           Η εγγύηση της ΕΕ καλύπτει
όλες τις πληρωμές που οφείλονται στην ΕΤΕπ αλλά δεν έχουν εισπραχθεί από την
ΕΤΕπ («συνολική εγγύηση»), σε σχέση με χρηματοδοτικές δραστηριότητες της ΕΤΕπ
που συνάπτονται με κράτος ή με την εγγύηση κράτους και σε σχέση με άλλες
χρηματοδοτικές δραστηριότητες της ΕΤΕπ που συνάπτονται είτε με περιφερειακές ή τοπικές
αρχές είτε με δημόσιες επιχειρήσεις ή οργανισμούς που βρίσκονται στην
ιδιοκτησία και/ή υπό τον έλεγχο του κράτους, εφόσον για αυτές τις άλλες
χρηματοδοτικές δραστηριότητες της ΕΤΕπ υπάρχει κατάλληλη αξιολόγηση του
πιστωτικού κινδύνου από την ΕΤΕπ που λαμβάνει υπόψη την κατάσταση του
πιστωτικού κινδύνου της εκάστοτε χώρας.
2.           Για τους σκοπούς της
παραγράφου 1, η Παλαιστίνη εκπροσωπείται από την Παλαιστινιακή Αρχή, το δε
Κοσσυφοπέδιο[15]
από την κυβέρνηση του Κοσσυφοπεδίου.
3.           Για χρηματοδοτικές δραστηριότητες
της ΕΤΕπ εκτός από αυτές που αναφέρονται στην παράγραφο 1 και για
χρηματοδοτικές δραστηριότητες της ΕΤΕπ που συνίστανται σε τίτλους των
κεφαλαιαγορών χρέους, η εγγύηση της ΕΕ καλύπτει όλες τις πληρωμές που
οφείλονται στην ΕΤΕπ αλλά δεν έχουν εισπραχθεί από την ΕΤΕπ, εφόσον η μη
είσπραξη έχει προκληθεί από την επέλευση ενός από τους εξής κινδύνους πολιτικής
φύσης («εγγύηση έναντι πολιτικών κινδύνων»):
α)      μη μεταφορά συναλλάγματος·
β)      απαλλοτρίωση·
γ)      πόλεμος ή εμφύλια αναταραχή·
δ)      αρνησιδικία σε περίπτωση αθέτησης
συμβατικών υποχρεώσεων.
4.           Οι χρηματοδοτικές
δραστηριότητες της ΕΤΕπ επικεντρώνονται σε επενδυτικά έργα όπου η εγγύηση της
ΕΕ επιφέρει ουσιαστική οικονομική προστιθέμενη αξία σύμφωνα με την αξιολόγηση
του πιστωτικού κινδύνου από την ΕΤΕπ.
5.           Η Επιτροπή και η ΕΤΕπ
παραθέτει στη συμφωνία που αναφέρεται στο άρθρο 13 μια μέθοδο που επιτρέπει
στην ΕΤΕπ να προσδιορίζει, στο πλαίσιο της εξωτερικής δράσης της, τις
δραστηριότητες που πρόκειται να χρηματοδοτηθούν δυνάμει της παρούσας απόφασης
και τις δραστηριότητες που πρόκειται να χρηματοδοτηθούν με ανάληψη του κινδύνου
από την ίδια την ΕΤΕπ. Η μέθοδος βασίζεται στην πιστοληπτική ικανότητα των
χρηματοδοτικών δραστηριοτήτων της ΕΤΕπ όπως εκτιμάται από την Τράπεζα, τις
περιοχές και τα ανώτατα όρια όπως ορίζονται στο παράρτημα Ι, τη φύση του
αντισυμβαλλόμενου (κρατικός/εθνικός, υπο-κρατικός όπως αναφέρεται στο παράρτημα
1 ή ιδιωτικός), την ικανότητα της ΕΤΕπ όσον αφορά την απορρόφηση κινδύνων και
άλλα σχετικά κριτήρια, συμπεριλαμβανομένης της προστιθέμενης αξίας της εγγύησης
της ΕΕ.
6.           Όταν ζητείται η εγγύηση της
ΕΕ, η Ένωση υποκαθίσταται σε τυχόν σχετικά δικαιώματα της Τράπεζας όσον αφορά
οποιαδήποτε υποχρέωση σχετική με τις χρηματοδοτικές δραστηριότητές της ΕΤΕπ,
όπως προβλέπεται στη συμφωνία που αναφέρεται στο άρθρο 13.
Άρθρο 9
Αξιολόγηση και παρακολούθηση των επενδυτικών έργων από την ΕΤΕπ
1.           Η ΕΤΕπ εφαρμόζει ενδελεχή
διαδικασία δέουσας επιμέλειας και, εφόσον κρίνεται σκόπιμο και σύμφωνα με τις
κοινωνικές και περιβαλλοντικές αρχές της Ένωσης, απαιτεί τη διενέργεια
κατάλληλων τοπικών δημόσιων διαβουλεύσεων για τις αναπτυξιακές πτυχές των
επενδυτικών έργων που καλύπτονται από την εγγύηση της ΕΕ.
Η αξιολόγηση κατά την πρώτη παράγραφο
περιλαμβάνει, κατά περίπτωση, εκτίμηση του τρόπου με τον οποίο μπορούν να ενισχυθούν
μέσω τεχνικής βοήθειας οι ικανότητες των δικαιούχων της χρηματοδότησης της ΕΤΕπ
καθόλη τη διάρκεια του κύκλου του έργου.
Οι κανόνες και οι διαδικασίες της ΕΤΕπ
περιλαμβάνουν τις αναγκαίες διατάξεις σχετικά με την εκτίμηση των
περιβαλλοντικών και κοινωνικών επιπτώσεων των επενδυτικών έργων και των πτυχών
που αφορούν τα ανθρώπινα δικαιώματα και την πρόληψη των συγκρούσεων,
προκειμένου να διασφαλισθεί ότι δυνάμει της παρούσας απόφασης στηρίζονται μόνο
επενδυτικά έργα που είναι βιώσιμα από οικονομική, χρηματοδοτική, περιβαλλοντική
και κοινωνική σκοπιά.
2.           Εκτός από την εκ των προτέρων
εκτίμηση των αναπτυξιακών πτυχών, η ΕΤΕπ παρακολουθεί και την υλοποίηση των
χρηματοδοτικών δραστηριοτήτων. Συγκεκριμένα, απαιτεί από τους αναδόχους των
επενδυτικών έργων, κατά τη φάση της υλοποίησης έως και την ολοκλήρωση των
έργων, να παρακολουθούν προσεκτικά, μεταξύ άλλων, τις αναπτυξιακές και
περιβαλλοντικές επιπτώσεις τους καθώς και τον αντίκτυπό τους στα ανθρώπινα
δικαιώματα. Η ΕΤΕπ επαληθεύει τις πληροφορίες που παρέχονται από τους αναδόχους
των έργων.
3.           Η παρακολούθηση της ΕΤΕπ
καλύπτει επίσης την υλοποίηση δραστηριοτήτων χρηματοπιστωτικής μεσολάβησης και
τις επιδόσεις των χρηματοπιστωτικών μεσολαβητών υπέρ των ΜΜΕ.
4.           Η ΕΤΕπ θεσπίζει ολοκληρωμένο
σύστημα εντοπισμού για την παρακολούθηση των απόλυτων και σχετικών μειώσεων των
εκπομπών αερίων του θερμοκηπίου καθόλη τη διάρκεια σημαντικών χρηματοδοτικών
δραστηριοτήτων της ΕΤΕπ όπου οι εκπομπές διαδραματίζουν σημαντικό ρόλο και
υπάρχουν διαθέσιμα δεδομένα.
Άρθρο 10
Υποβολή ετήσιας έκθεσης και λογιστική
1.           Η Επιτροπή υποβάλλει ετησίως
έκθεση στο Ευρωπαϊκό Κοινοβούλιο και το Συμβούλιο για τις χρηματοδοτικές
δραστηριότητες της ΕΤΕπ που πραγματοποιούνται δυνάμει της παρούσας απόφασης. Η
έκθεση περιλαμβάνει:
α)      αξιολόγηση των χρηματοδοτικών
δραστηριοτήτων της ΕΤΕπ σε επίπεδο έργου, τομέα, χώρας και περιφέρειας·
β)      αξιολόγηση της εφαρμογής της μεθόδου που
αναφέρεται στο άρθρο 8 παράγραφος 5·
γ)      αξιολόγηση της προστιθέμενης αξίας και
του αναπτυξιακού αντίκτυπου των χρηματοδοτικών δραστηριοτήτων της ΕΤΕπ σε
συγκεντρωτικό επίπεδο και της συμβολής τους στην επίτευξη των στόχων της
εξωτερικής πολιτικής και των στρατηγικών στόχων της Ένωσης, λαμβανομένων υπόψη
των περιφερειακών τεχνικών επιχειρησιακών κατευθυντήριων γραμμών που αναφέρονται
στο άρθρο 5·
δ)      αξιολόγηση των χρηματοοικονομικών οφελών
που μεταβιβάζονται στους δικαιούχους των χρηματοδοτικών δραστηριοτήτων της ΕΤΕπ
σε συγκεντρωτική βάση·
ε)      αξιολόγηση της ποιότητας των
χρηματοδοτικών δραστηριοτήτων της ΕΤΕπ, ιδίως του βαθμού στον οποίο η ΕΤΕπ έχει
λάβει υπόψη την περιβαλλοντική και κοινωνική βιωσιμότητα κατά τη διαδικασία
δέουσας επιμέλειας, καθώς και της παρακολούθησης των επενδυτικών έργων που
χρηματοδοτήθηκαν·
στ)    καταπτώσεις της εγγύησης της ΕΕ·
ζ)      πληροφορίες για το ύψος της
χρηματοδότησης σχετικά με την κλιματική αλλαγή και τη βιοποικιλότητα δυνάμει
της παρούσας απόφασης, για τον αντίκτυπο όσον αφορά απόλυτες και σχετικές
μειώσεις των εκπομπών αερίων του θερμοκηπίου όλων των σημαντικών επενδύσεων
όπως ορίζονται στη στρατηγική της ΕΤΕπ για την κλιματική αλλαγή που αναφέρεται
στο άρθρο 3, σε συγκεντρωτική βάση, καθώς και για τον αριθμό των έργων που
αξιολογήθηκαν έναντι των κλιματικών κινδύνων·
η)      περιγραφή της συνεργασίας με την Επιτροπή
και άλλους ευρωπαϊκούς και διεθνείς χρηματοδοτικούς οργανισμούς,
συμπεριλαμβανομένων των περιπτώσεων συγχρηματοδότησης. Η έκθεση περιλαμβάνει
συγκεκριμένα ανάλυση των δημοσιονομικών πόρων της Ένωσης και των πόρων άλλων
ευρωπαϊκών και διεθνών χρηματοδοτικών οργανισμών που χρησιμοποιούνται σε
συνδυασμό με χρηματοδότηση από την ΕΤΕπ, παρέχοντας κατά τον τρόπο αυτόν μια
επισκόπηση των συνολικών επενδύσεων που υποστηρίζονται από τις χρηματοδοτικές
δραστηριότητες της ΕΤΕπ που πραγματοποιούνται δυνάμει της παρούσας απόφασης. Η
έκθεση αναφέρει επίσης τη σύναψη νέων μνημονίων κατανόησης μεταξύ της ΕΤΕπ και
άλλων ευρωπαϊκών ή διεθνών χρηματοδοτικών οργανισμών τα οποία επηρεάζουν τις
χρηματοπιστωτικές δραστηριότητες της ΕΤΕπ που πραγματοποιούνται δυνάμει της
παρούσας απόφασης·
θ)      πληροφορίες σχετικά με την παρακολούθηση
της λειτουργίας του μνημονίου κατανόησης μεταξύ της ΕΤΕπ και του Ευρωπαίου
Διαμεσολαβητή, στον βαθμό που το εν λόγω μνημόνιο αφορά χρηματοδοτικές
δραστηριότητες της ΕΤΕπ που καλύπτονται από την παρούσα οδηγία.
2.           Για τους σκοπούς της υποβολής
της έκθεσης της Επιτροπής που αναφέρεται στην παράγραφο 1, η ΕΤΕπ υποβάλλει
στην Επιτροπή ετήσιες εκθέσεις σχετικά με τις χρηματοδοτικές δραστηριότητες της
ΕΤΕπ που πραγματοποιούνται δυνάμει της παρούσας απόφασης, συμπεριλαμβανομένων
όλων των απαραίτητων στοιχείων που επιτρέπουν στην Επιτροπή να υποβάλλει τη
δική της έκθεση σύμφωνα με τα όσα αναφέρονται στην παράγραφο 1. Η ΕΤΕπ μπορεί
επίσης να παρέχει στην Επιτροπή πρόσθετες συναφείς πληροφορίες προκειμένου να
αποκτήσουν το Συμβούλιο και το Ευρωπαϊκό Κοινοβούλιο πλήρη εικόνα της
εξωτερικής δραστηριότητας της ΕΤΕπ.
3.           Η ΕΤΕπ παρέχει στην Επιτροπή
στατιστικά, χρηματοοικονομικά και λογιστικά δεδομένα για κάθε μία από τις χρηματοδοτικές
δραστηριότητες της ΕΤΕπ, καθώς και κάθε πρόσθετη πληροφορία που απαιτείται για
την εκπλήρωση των καθηκόντων ενημέρωσης που έχει η Επιτροπή ή για την
ικανοποίηση των αιτημάτων του Ελεγκτικού Συνεδρίου και πιστοποιητικό ελέγχου
σχετικά με τα εκκρεμή ποσά των χρηματοδοτικών δραστηριοτήτων της ΕΤΕπ. Η ΕΤΕπ
παρέχει επίσης στην Επιτροπή οποιοδήποτε άλλο απαραίτητο έγγραφο σύμφωνα με τον
κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του
Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες
που εφαρμόζονται στον γενικό προϋπολογισμό της Ένωσης και την κατάργηση του
κανονισμού (ΕΚ, Ευρατόμ) αριθ. 1605/2002 του Συμβουλίου[16].
4.           Για τους σκοπούς της
λογιστικής και της ενημέρωσης της Επιτροπής όσον αφορά τους κινδύνους που
καλύπτονται από την εγγύηση της ΕΕ, η ΕΤΕπ παρέχει στην Επιτροπή εκτίμηση των
κινδύνων της ΕΤΕπ και πληροφορίες σχετικά με τη διαβάθμιση των χρηματοδοτικών
δραστηριοτήτων της ΕΤΕπ.
5.           Η ΕΤΕπ παρέχει στην Επιτροπή,
τουλάχιστον σε ετήσια βάση, ενδεικτικό πολυετές πρόγραμμα του προβλεπόμενου
όγκου υπογραφών χρηματοδοτικών δραστηριοτήτων της ΕΤΕπ προκειμένου να
εξασφαλισθεί η συμβατότητα των χρηματοδοτικών προβλέψεων της ΕΤΕπ με τα ανώτατα
όρια που θεσπίζει η παρούσα απόφαση και να διασφαλίσει η Επιτροπή κατάλληλο
δημοσιονομικό σχεδιασμό για την τροφοδότηση του Ταμείου εγγυήσεων[17]. Η Επιτροπή λαμβάνει υπόψη
αυτές τις προβλέψεις κατά την κατάρτιση του σχεδίου προϋπολογισμού.
6.           Η ΕΤΕπ συνεχίζει να υποβάλλει
στο Ευρωπαϊκό Κοινοβούλιο, το Συμβούλιο και την Επιτροπή όλες τις ανεξάρτητες
εκθέσεις αξιολόγησης στις οποίες αποτιμώνται τα πρακτικά αποτελέσματα που
επιτυγχάνονται με τις συγκεκριμένες δραστηριότητες της ΕΤΕπ και λοιπές
εξωτερικές εντολές.
7.           Η ΕΤΕπ επιβαρύνεται με το
κόστος παροχής των πληροφοριών που αναφέρονται στις παραγράφους 2 έως 6.
Άρθρο 11
Δημοσιοποίηση πληροφοριών
1.           Η ΕΤΕπ, σύμφωνα με την
πολιτική διαφάνειας που εφαρμόζει, δημοσιεύει στον δικτυακό της τόπο της
πληροφορίες σχετικά με:
α)      όλες τις χρηματοδοτικές δραστηριότητες
της ΕΤΕπ που πραγματοποιούνται δυνάμει της παρούσας απόφασης, αναφέροντας
συγκεκριμένα εάν ένα επενδυτικό έργο καλύπτεται από την εγγύηση της ΕΕ·
β)      εάν δεν ισχύουν απαιτήσεις
εμπιστευτικότητας, τυχόν μνημόνια κατανόησης μεταξύ της ΕΤΕπ και άλλων
ευρωπαϊκών ή διεθνών χρηματοδοτικών οργανισμών τα οποία επηρεάζουν τις
χρηματοπιστωτικές δραστηριότητες της ΕΤΕπ που πραγματοποιούνται δυνάμει της
παρούσας απόφασης.
2.           Η Επιτροπή δημοσιεύει στον
δικτυακό της τόπο πληροφορίες σχετικά με όλες τις περιπτώσεις ανάκτησης
πληρωμών σύμφωνα με τη συμφωνία που αναφέρεται στο άρθρο 14, εκτός εάν ισχύουν
απαιτήσεις εμπιστευτικότητας.
Άρθρο 12
Μη συνεργάσιμες επικράτειες
Στις χρηματοδοτικές δραστηριότητές της, η ΕΤΕπ
δεν ανέχεται καμιά δραστηριότητα που επιτελείται για παράνομους σκοπούς, όπως η
νομιμοποίηση εσόδων από παράνομες δραστηριότητες, η χρηματοδότηση της
τρομοκρατίας, η φορολογική απάτη και η φοροδιαφυγή, η διαφθορά και η απάτη σε
βάρος των οικονομικών συμφερόντων της ΕΕ. Ειδικότερα, η ΕΤΕπ δεν συμμετέχει σε
καμιά χρηματοδοτική δραστηριότητα που υλοποιείται σε επιλέξιμη χώρα μέσω ξένης
μη συνεργαζόμενης επικράτειας που έχει χαρακτηρισθεί ως τέτοια από τον ΟΟΣΑ,
την ομάδα χρηματοοικονομικής δράσης ή άλλους σχετικούς διεθνείς οργανισμούς.
Άρθρο 13
Εγγυητική συμφωνία
Η Επιτροπή και η ΕΤΕπ συνάπτουν εγγυητική
συμφωνία στην οποία καθορίζονται οι λεπτομερείς διατάξεις και διαδικασίες που
αφορούν την εγγύηση της ΕΕ όπως ορίζεται στο άρθρο 8, και ενημερώνουν σχετικά
το Ευρωπαϊκό Κοινοβούλιο και το Συμβούλιο.
Άρθρο 14
Ανάκτηση πληρωμών που έχουν πραγματοποιηθεί από την Επιτροπή
1.           Εάν η Επιτροπή
πραγματοποιήσει πληρωμή στο πλαίσιο της εγγύησης της ΕΕ, η ΕΤΕπ προβαίνει, εξ
ονόματος και για λογαριασμό της Επιτροπής, στην ανάκτηση των απαιτήσεων για τα
ποσά που έχουν καταβληθεί.
2.           Το αργότερο κατά την
ημερομηνία υπογραφής της εγγυητικής συμφωνίας που αναφέρεται στο άρθρο 13, η
Επιτροπή και η ΕΤΕπ συνάπτουν ξεχωριστή συμφωνία στην οποία καθορίζονται οι
λεπτομερείς διατάξεις και οι διαδικασίες που συνδέονται με την ανάκτηση των
απαιτήσεων.
Άρθρο 15
Έλεγχος από το Ελεγκτικό Συνέδριο
Η εγγύηση της ΕΕ και οι πληρωμές και
ανακτήσεις δυνάμει αυτής που μπορούν να αποδοθούν στον γενικό προϋπολογισμό της
Ένωσης ελέγχονται από το Ελεγκτικό Συνέδριο.
Άρθρο 16
Μέτρα για την καταπολέμηση της απάτης
1.           Η ΕΤΕπ ενημερώνει αμέσως την
OLAF όταν, σε οποιοδήποτε στάδιο της προετοιμασίας, της υλοποίησης ή της
ολοκλήρωσης έργων που υπόκεινται στην εγγύηση της ΕΕ, εντοπίσει πιθανή
περίπτωση απάτης, διαφθοράς ή άλλης παράνομης δραστηριότητας που μπορεί να
πλήξει τα οικονομικά συμφέροντα της ΕΕ.
2.           Η OLAF μπορεί να
πραγματοποιεί έρευνες, συμπεριλαμβανομένων επιτόπιων ελέγχων και επιθεωρήσεων,
σύμφωνα με τις διατάξεις και τις διαδικασίες που ορίζονται στον κανονισμό (ΕΚ)
αριθ. 1073/1999, τον κανονισμό (Ευρατόμ, ΕΚ) αριθ. 2185/96 και τον κανονισμό
(ΕΚ, Ευρατόμ) αριθ. 2988/95 σχετικά με την προστασία των οικονομικών
συμφερόντων της Ευρωπαϊκής Ένωσης, με σκοπό να εξακριβώνεται κατά πόσον υπήρξε
απάτη, διαφθορά ή εάν ασκήθηκε οποιαδήποτε άλλη παράνομη δραστηριότητα σε βάρος
των οικονομικών συμφερόντων της Ένωσης στο πλαίσιο οποιασδήποτε χρηματοδοτικής
δραστηριότητας.
Άρθρο 17
Άσκηση της εξουσιοδότησης
1.           Ανατίθεται στην Επιτροπή η
εξουσία να εκδίδει κατ’ εξουσιοδότηση πράξεις υπό τους όρους του παρόντος
άρθρου.
2.           Η εξουσιοδότηση που
προβλέπεται στο άρθρο 4 παρέχεται στην Επιτροπή επ’ αόριστον.
3.           Η εξουσιοδότηση που
προβλέπεται στο άρθρο 4 μπορεί να ανακληθεί ανά πάσα στιγμή από το Ευρωπαϊκό
Κοινοβούλιο ή το Συμβούλιο. Η απόφαση ανάκλησης περατώνει την εξουσιοδότηση που
προσδιορίζεται στην εν λόγω απόφαση. Τίθεται σε ισχύ την επομένη της
δημοσίευσης της απόφασης στην Επίσημη Εφημερίδα της Ευρωπαϊκής Ένωσης ή
σε μεταγενέστερη ημερομηνία που ορίζεται σε αυτήν. Δεν θίγει το κύρος των ήδη
εν ισχύ κατ’ εξουσιοδότηση πράξεων.
4.           Η Επιτροπή, μόλις εκδώσει μια
κατ’ εξουσιοδότηση πράξη, την κοινοποιεί ταυτοχρόνως στο Ευρωπαϊκό Κοινοβούλιο
και στο Συμβούλιο.
5.           Η κατ’ εξουσιοδότηση πράξη
που εκδίδεται σύμφωνα με το άρθρο 4 αρχίζει να ισχύει μόνο εφόσον δεν έχει
διατυπωθεί αντίρρηση από το Ευρωπαϊκό Κοινοβούλιο ή το Συμβούλιο εντός δύο
μηνών από την ημέρα που η πράξη κοινοποιείται στο Ευρωπαϊκό Κοινοβούλιο και το
Συμβούλιο ή, αν πριν λήξει αυτή η περίοδος, το Ευρωπαϊκό Κοινοβούλιο και το
Συμβούλιο ενημερώσουν αμφότερα την Επιτροπή ότι δεν θα προβάλλουν αντιρρήσεις.
Η περίοδος αυτή παρατείνεται κατά δύο μήνες κατόπιν πρωτοβουλίας του Ευρωπαϊκού
Κοινοβουλίου ή του Συμβουλίου.
Άρθρο 18
Ενδιάμεση ανασκόπηση
Η Επιτροπή υποβάλει στο Ευρωπαϊκό Κοινοβούλιο
και το Συμβούλιο, έως τις 31 Δεκεμβρίου 2017, ενδιάμεση ανασκόπηση στην οποία
αξιολογείται η εφαρμογή της παρούσας απόφασης κατά τα πρώτα έτη ισχύος της
συνοδευόμενη, κατά περίπτωση, από προτάσεις τροποποίησής της. Η έκθεση
βασίζεται σε εξωτερική αξιολόγηση και συνεισφορά από την ΕΤΕπ.
Άρθρο 19
Υποβολή τελικής έκθεσης
Η Επιτροπή
υποβάλει στο Ευρωπαϊκό Κοινοβούλιο και το Συμβούλιο, έως τις 31 Δεκεμβρίου
2021, τελική έκθεση σχετικά με την εφαρμογή της παρούσας απόφασης.
Άρθρο 20
Έναρξη ισχύος
Η παρούσα
απόφαση αρχίζει να ισχύει την τρίτη ημέρα από τη δημοσίευσή της στην Επίσημη
Εφημερίδα της Ευρωπαϊκής Ένωσης.
Βρυξέλλες,
Βρυξέλλες, Για το Ευρωπαϊκό
Κοινοβούλιο   Για το Συμβούλιο
Ο Πρόεδρος                                                   Ο
Πρόεδρος
ΠΑΡΑΡΤΗΜΑ I
ΠΕΡΙΦΕΡΕΙΑΚΑ
ΑΝΩΤΑΤΑ ΌΡΙΑ
A.           Χώρες με προενταξιακό καθεστώς:
8 400 000 000 ευρώ
B.           Χώρες υπό καθεστώς γειτνίασης και
εταιρικής σχέσης: 12 400 000 000 ευρώ, που αναλύονται στα ακόλουθα
ενδεικτικά επιμέρους ανώτατα όρια:
i)       Μεσογειακές χώρες: 8 400 000 000
ευρώ·
ii)       Ανατολική Ευρώπη, Νότιος Καύκασος και
Ρωσία: 4 000 000 000 ευρώ.
Γ.           Ασία και Λατινική Αμερική: 3
600 000 000 ευρώ, που αναλύονται στα ακόλουθα ενδεικτικά επιμέρους ανώτατα
όρια:
i)       Λατινική Αμερική: 2 150 000 000
ευρώ·
ii)       Ασία: 1 200 000 000
ευρώ·
iii)      Κεντρική Ασία: 250 000 000
ευρώ.
Δ.           Νότια Αφρική:
600 000 000 ευρώ.
Στο πλαίσιο του γενικού σταθερού ανώτατου
ορίου, η ΕΤΕπ, κατά περίπτωση, ζητά τη σύμφωνη γνώμη της Επιτροπής για
ανακατανομή ποσού ίσου κατά μέγιστο με το 20 % των επιμέρους περιφερειακών
ανώτατων ορίων εντός των περιφερειών και ποσού ίσου κατά μέγιστο με το 10 % των
περιφερειακών ανώτατων ορίων μεταξύ των περιφερειών.
ΠΑΡΑΡΤΗΜΑ II
ΔΥΝΑΜΕΙ
ΕΠΙΛΕΞΙΜΕΣ ΠΕΡΙΟΧΕΣ ΚΑΙ ΧΩΡΕΣ
A.           Χώρες με προενταξιακό καθεστώς
1.      Υποψήφιες χώρες
Ισλανδία, Μαυροβούνιο, πρώην Γιουγκοσλαβική
Δημοκρατία της Μακεδονίας, Σερβία, Τουρκία
2.      Δυνάμει υποψήφιες χώρες
Αλβανία, Βοσνία και Ερζεγοβίνη, Κοσσυφοπέδιο
B.           Χώρες υπό καθεστώς γειτνίασης και
εταιρικής σχέσης
1.      Μεσογειακές χώρες
Αλγερία, Αίγυπτος, Ιορδανία, Ισραήλ, Λίβανος,
Λιβύη, Μαρόκο, Παλαιστίνη, Συρία, Τυνησία
2.      Ανατολική Ευρώπη, Νότιος Καύκασος και
Ρωσία
Ανατολική Ευρώπη: Λευκορωσία, Δημοκρατία της
Μολδαβίας, Ουκρανία
Νότιος Καύκασος: Αρμενία, Αζερμπαϊτζάν, Γεωργία
Ρωσία
Γ.           Ασία και Λατινική Αμερική
1.      Λατινική Αμερική
Αργεντινή, Βενεζουέλα, Βολιβία, Βραζιλία,
Γουατεμάλα, Ελ Σαλβαδόρ, Ισημερινός, Κολομβία, Κόστα Ρίκα, Κούβα, Μεξικό,
Νικαράγουα, Ονδούρα, Ουρουγουάη, Παναμάς, Παραγουάη, Περού, Χιλή
2.      Ασία
Αφγανιστάν, Βιετνάμ, Ινδία, Ινδονησία, Ιράκ,
Καμπότζη, Κίνα (συμπεριλαμβανομένων των ειδικών διοικητικών περιοχών Χονγκ
Κονγκ και Μακάο), Λάος, Μαλαισία, Μαλδίβες, Μιανμάρ, Μογγολία, Μπαγκλαντές,
Μπουτάν, Μπρούνεϊ, Νεπάλ, Νότια Κορέα, Πακιστάν, Σιγκαπούρη, Σρι Λάνκα, Ταϊβάν,
Ταϊλάνδη, Υεμένη, Φιλιππίνες
3.      Κεντρική Ασία
Καζακστάν, Κιργιζία, Ουζμπεκιστάν, Τατζικιστάν,
Τουρκμενιστάν
Δ.           Νότια Αφρική
Δημοκρατία της Νότιας Αφρικής
ΠΑΡΑΡΤΗΜΑ ΙΙΙ
ΕΠΙΛΕΞΙΜΕΣ
ΠΕΡΙΟΧΕΣ ΚΑΙ ΧΩΡΕΣ
A.           Χώρες με προενταξιακό καθεστώς
1.      Υποψήφιες χώρες
Ισλανδία, Μαυροβούνιο, πρώην Γιουγκοσλαβική
Δημοκρατία της Μακεδονίας, Σερβία, Τουρκία
2.      Δυνάμει υποψήφιες χώρες
Αλβανία, Βοσνία και Ερζεγοβίνη, Κοσσυφοπέδιο
B.           Χώρες υπό καθεστώς γειτνίασης και
εταιρικής σχέσης
1.      Μεσογειακές χώρες
Αλγερία, Αίγυπτος, Ιορδανία, Ισραήλ, Λίβανος,
Λιβύη, Μαρόκο, Παλαιστίνη, Τυνησία
2.      Ανατολική Ευρώπη, Νότιος Καύκασος και
Ρωσία
Ανατολική Ευρώπη: Δημοκρατία της Μολδαβίας,
Ουκρανία
Νότιος Καύκασος: Αρμενία, Αζερμπαϊτζάν, Γεωργία
Ρωσία
Γ.           Ασία και Λατινική Αμερική
1.      Λατινική Αμερική
Αργεντινή, Βενεζουέλα, Βολιβία, Βραζιλία,
Γουατεμάλα, Ελ Σαλβαδόρ, Ισημερινός, Κολομβία, Κόστα Ρίκα, Μεξικό, Νικαράγουα,
Ονδούρα, Ουρουγουάη, Παναμάς, Παραγουάη, Περού, Χιλή
2.      Ασία
Βιετνάμ, Ινδία, Ινδονησία, Ιράκ, Καμπότζη, Κίνα
(συμπεριλαμβανομένων των ειδικών διοικητικών περιοχών Χονγκ Κονγκ και Μακάο),
Λάος, Μαλαισία, Μαλδίβες, Μιανμάρ, Μογγολία, Μπαγκλαντές, Μπρούνεϊ, Νεπάλ, Νότια
Κορέα, Πακιστάν, Σιγκαπούρη, Σρι Λάνκα, Ταϊλάνδη, Υεμένη, Φιλιππίνες
3.      Κεντρική Ασία
Καζακστάν, Κιργιζία, Ουζμπεκιστάν, Τατζικιστάν,
Τουρκμενιστάν
Δ.           Νότια Αφρική
Δημοκρατία της Νότιας Αφρικής
ΠΑΡΑΡΤΗΜΑ IV
ΠΛΑΙΣΙΟ
ΤΗΣ ΠΕΡΙΦΕΡΕΙΑΚΗΣ ΠΟΛΙΤΙΚΗΣ
Η δραστηριότητα της ΕΤΕπ σε εταιρικές σχέσεις
που συμμετέχουν στην προενταξιακή διαδικασία στο πλαίσιο που καθορίζεται στις
εταιρικές σχέσεις προσχώρησης και σε ευρωπαϊκές εταιρικές σχέσεις οι οποίες
θέτουν τις προτεραιότητες για τις υποψήφιες και τις δυνάμει υποψήφιες χώρες με
σκοπό την πρόοδο της διαδικασίας προσέγγισής τους προς την Ένωση και παρέχουν
ένα πλαίσιο για την ενωσιακή βοήθεια. Η διαδικασία σταθεροποίησης και σύνδεσης
αποτελεί το πλαίσιο πολιτικής της Ένωσης για τα δυτικά Βαλκάνια. Βασίζεται στην
προοδευτική εταιρική σχέση, στο πλαίσιο της οποίας η Ένωση προσφέρει εμπορικές
παραχωρήσεις, οικονομική και χρηματοδοτική βοήθεια και συμβατικές σχέσεις μέσω
συμφωνιών σταθεροποίησης και σύνδεσης. Η προενταξιακή χρηματοδοτική βοήθεια
βοηθά τις υποψήφιες και τις δυνάμει υποψήφιες χώρες να προετοιμαστούν για τις
υποχρεώσεις και τις προκλήσεις που συνεπάγεται η προσχώρηση στην Ένωση. Αυτή η
βοήθεια στηρίζει τη μεταρρυθμιστική διαδικασία, συμπεριλαμβανομένων των
προετοιμασιών για ενδεχόμενη προσχώρηση. Επικεντρώνεται στη δημιουργία θεσμών,
την ευθυγράμμιση με το ενωσιακό κεκτημένο, την προετοιμασία για τις πολιτικές
και τα μέσα της Ένωσης και την προώθηση μέτρων για την επίτευξη οικονομικής
σύγκλισης.
Η δραστηριότητα της ΕΤΕπ στις γειτονικές χώρες
πραγματοποιείται στο πλαίσιο της νέας ευρωπαϊκής πολιτικής γειτονίας «Μια νέα
απάντηση σε μια γειτονιά που αλλάζει», που εγκρίθηκε στις 25 Μαΐου 2011, καθώς
και των συμπερασμάτων του Συμβουλίου που εγκρίθηκαν στις 20 Ιουνίου 2011, όπου
ζητείται κυρίως μεγαλύτερη στήριξη προς εταίρους που δεσμεύονται να
οικοδομήσουν δημοκρατικές κοινωνίες και να προβούν σε μεταρρυθμίσεις, σύμφωνα
με τις αρχές των «αναλογικών αρχών» και της «αμοιβαίας υπευθυνότητας», και
παρέχεται το στρατηγικό πλαίσιο πολιτικής για τις σχέσεις της ΕΕ με τις γειτονικές
χώρες. Στο πλαίσιο αυτής της συνεργασίας, η χρηματοδότηση της ΕΤΕπ βάσει της
παρούσας απόφασης θα στοχεύει επίσης σε πολιτικές που προωθούν τη μεγέθυνση
χωρίς αποκλεισμούς και τη δημιουργία θέσεων απασχόλησης οι οποίες συμβάλλουν
στην κοινωνική σταθερότητα, ενώ παράλληλα ευθυγραμμίζονται με μια προσέγγιση
παροχής κινήτρων που θα στηρίζει τους στόχους της εξωτερικής πολιτικής της
Ένωσης, μεταξύ άλλων και σε θέματα μετανάστευσης.
Για την επίτευξη των εν λόγω στόχων, η Ένωση
και οι εταίροι της εφαρμόζουν από κοινού συμφωνηθέντα διμερή σχέδια δράσης που
καθορίζουν μια δέσμη προτεραιοτήτων, μεταξύ άλλων, για πολιτικά ζητήματα και
ζητήματα ασφάλειας, εμπορικά και οικονομικά θέματα, περιβαλλοντικές και
κοινωνικές ανησυχίες, καθώς και σχετικά με την ολοκλήρωση των δικτύων μεταφορών
και ενέργειας.
Η Ένωση για τη Μεσόγειο, η Ανατολική Εταιρική
Σχέση, η Συνέργεια του Ευξείνου Πόντου, η στρατηγική της Ένωσης για την περιοχή
του Δούναβη και η στρατηγική της Ένωσης για την περιοχή της Βαλτικής συνιστούν
πολυμερείς και περιφερειακές πρωτοβουλίες με στόχο την προώθηση της συνεργασίας
μεταξύ της Ένωσης και της αντίστοιχης ομάδας γειτονικών χωρών εταίρων που
αντιμετωπίζουν κοινές προκλήσεις και/ή μοιράζονται κοινό γεωγραφικό χώρο. Η
Ένωση για τη Μεσόγειο έχει στόχο να δώσει νέα ώθηση στη διαδικασία της
ευρωμεσογειακής ολοκλήρωσης, στηρίζοντας την αμοιβαία οικονομική, κοινωνική και
περιβαλλοντική ανάπτυξη των δύο ακτών της Μεσογείου και στηρίζει τη βελτίωση
των κοινωνικοοικονομικών συνθηκών, την αλληλεγγύη, την περιφερειακή ολοκλήρωση,
τη βιώσιμη ανάπτυξη και την απόκτηση γνώσεων, τονίζοντας την ανάγκη να αυξηθεί
η χρηματοοικονομική συνεργασία για τη στήριξη περιφερειακών και διακρατικών
έργων. Η Ένωση για τη Μεσόγειο στηρίζει, ειδικότερα, τη δημιουργία θαλάσσιων
και χερσαίων αρτηριών, την απορρύπανση της Μεσογείου, το μεσογειακό σχέδιο για
την ηλιακή ενέργεια, την πρωτοβουλία για την ανάπτυξη των επιχειρήσεων στη
Μεσόγειο, πρωτοβουλίες πολιτικής προστασίας και το ευρωμεσογειακό πανεπιστήμιο.
Η στρατηγική της Ένωσης για την περιοχή της Βαλτικής υποστηρίζει ένα βιώσιμο
περιβάλλον και τη βέλτιστη οικονομικοκοινωνική ανάπτυξη στην περιοχή της
Βαλτικής Θάλασσας. Η στρατηγική της Ένωσης για την περιοχή του Δούναβη
στηρίζει, ιδίως, την ανάπτυξη των μεταφορών, τις ενεργειακές συνδέσεις, την
ενεργειακή ασφάλεια, το βιώσιμο περιβάλλον και την κοινωνικοοικονομική ανάπτυξη
στην περιοχή του Δούναβη. Η Ανατολική Εταιρική Σχέση επιδιώκει τη δημιουργία
των απαραίτητων συνθηκών για την επιτάχυνση της πολιτικής σύνδεσης και της
περαιτέρω οικονομικής ενοποίησης μεταξύ της Ένωσης και των ανατολικών χωρών
εταίρων. Η Ρωσική Ομοσπονδία και η Ένωση έχουν μια ευρεία στρατηγική εταιρική
σχέση, που είναι διακριτή από την ευρωπαϊκή πολιτική γειτονίας και εκφράζεται
μέσα από τους κοινούς χώρους και τους χάρτες πορείας. Αυτοί συμπληρώνονται σε
πολυμερές επίπεδο από τη Βόρεια Διάσταση, η οποία παρέχει ένα πλαίσιο
συνεργασίας μεταξύ της Ένωσης, της Ρωσίας, της Νορβηγίας και της Ισλανδίας (η
Λευκορωσία, ο Καναδάς και οι ΗΠΑ είναι παρατηρητές στη Βόρεια Διάσταση).
Η δραστηριότητα της ΕΤΕπ στη Λατινική Αμερική
πραγματοποιείται στο πλαίσιο της στρατηγικής εταιρικής σχέσης μεταξύ της
Ένωσης, της Λατινικής Αμερικής και της Καραϊβικής. Όπως τονίζεται στην
ανακοίνωση της Επιτροπής του Σεπτεμβρίου του 2009 με τίτλο «Η Ευρωπαϊκή Ένωση
και η Λατινική Αμερική: Εταιρική σχέση μεταξύ παγκόσμιων παραγόντων», οι
προτεραιότητες της Ένωσης στον τομέα της συνεργασίας με τη Λατινική Αμερική
είναι η προώθηση της περιφερειακής ολοκλήρωσης και η εξάλειψη της φτώχειας και
της κοινωνικής ανισότητας, ώστε να προωθηθεί η βιώσιμη οικονομική και κοινωνική
ανάπτυξη. Αυτοί οι στόχοι πολιτικής θα προωθηθούν λαμβανομένου υπ’ όψιν του
διαφορετικού επιπέδου ανάπτυξης των χωρών της Λατινικής Αμερικής. Θα επιδιωχθεί
διμερής διάλογος και συνεργασία σε τομείς κοινού ενδιαφέροντος για τις δύο
περιφέρειες, συμπεριλαμβανομένου του περιβάλλοντος, της κλιματικής αλλαγής, της
μείωσης του κινδύνου καταστροφών, της ενέργειας, της επιστήμης, της έρευνας,
της τριτοβάθμιας εκπαίδευσης, της τεχνολογίας και της καινοτομίας.
Η ΕΤΕπ παροτρύνεται να είναι ενεργή στην Ασία,
ιδίως σε λιγότερο εύπορες χώρες. Σε αυτήν την ποικιλόμορφη περιοχή, η Ένωση
εμβαθύνει τις στρατηγικές εταιρικές σχέσεις της με την Κίνα και την Ινδία και
σημειώνεται πρόοδος στις διαπραγματεύσεις για νέες συμφωνίες εταιρικών σχέσεων
και ελεύθερων εμπορικών συναλλαγών με χώρες της νοτιοανατολικής Ασίας.
Παράλληλα, η αναπτυξιακή συνεργασία εξακολουθεί να αποτελεί θέμα προτεραιότητας
για την Ένωση όσον αφορά την Ασία· η αναπτυξιακή στρατηγική της Ένωσης για την
περιοχή της Ασίας επιδιώκει την εξάλειψη της φτώχειας με τη στήριξη βιώσιμης
οικονομικής ανάπτυξης ευρείας βάσης, την προώθηση ενός περιβάλλοντος και
συνθηκών ευνοϊκών για το εμπόριο και την ολοκλήρωση στην περιοχή, τη βελτίωση
της διακυβέρνησης, την ενδυνάμωση της πολιτικής και κοινωνικής σταθερότητας και
τη στήριξη της επίτευξης των αναπτυξιακών στόχων της χιλιετίας του 2015.
Αναπτύσσονται από κοινού πολιτικές για την αντιμετώπιση κοινών προκλήσεων, όπως
είναι η κλιματική αλλαγή, η βιώσιμη ανάπτυξη, η ασφάλεια και η σταθερότητα, η
διακυβέρνηση και τα ανθρώπινα δικαιώματα, καθώς και η πρόληψη και η
αντιμετώπιση φυσικών και ανθρωπιστικών καταστροφών.
Η στρατηγική της Ένωσης
για μια νέα εταιρική σχέση με την κεντρική Ασία, η οποία εγκρίθηκε από το
Ευρωπαϊκό Συμβούλιο τον Ιούνιο του 2007, έχει ενδυναμώσει τον περιφερειακό και
τον διμερή διάλογο, καθώς και τη συνεργασία της Ένωσης με τις χώρες της
κεντρικής Ασίας επί σημαντικών ζητημάτων που αντιμετωπίζει η περιοχή, όπως η
μείωση της φτώχειας, η βιώσιμη ανάπτυξη και η σταθερότητα. Η εφαρμογή της
στρατηγικής έχει φέρει σημαντική πρόοδο στους τομείς των ανθρώπινων
δικαιωμάτων, του κράτους δικαίου, της χρηστής διακυβέρνησης και της
δημοκρατίας, της εκπαίδευσης, της οικονομικής ανάπτυξης, του εμπορίου και των
επενδύσεων, της ενέργειας, των μεταφορών και των περιβαλλοντικών πολιτικών.
Η δραστηριότητα της ΕΤΕπ στη Νότια Αφρική
πραγματοποιείται στο πλαίσιο του κοινού εγγράφου στρατηγικής ανά χώρα της
Ένωσης για τη Νότια Αφρική. Οι βασικοί τομείς προτεραιότητας που αναφέρονται
στο έγγραφο στρατηγικής είναι η δημιουργία θέσεων εργασίας και η ανάπτυξη
ικανότητας για την παροχή υπηρεσιών και την κοινωνική συνοχή. Οι δραστηριότητες
της ΕΤΕπ στη Νότια Αφρική έχουν πραγματοποιηθεί σε μεγάλο βαθμό συμπληρωματικά
προς το πρόγραμμα αναπτυξιακής συνεργασίας της Ένωσης, και ειδικότερα μέσω της
εστίασης της ΕΤΕπ στη στήριξη του ιδιωτικού τομέα και τις επενδύσεις για την
επέκταση των υποδομών και των κοινωνικών υπηρεσιών (στέγαση, ηλεκτρική
ενέργεια, καθαρισμός υδάτων για την παροχή πόσιμου νερού και υποδομές της
τοπικής αυτοδιοίκησης). Η ενδιάμεση ανασκόπηση του εγγράφου στρατηγικής ανά
χώρα της Ένωσης για τη Νότια Αφρική, που πραγματοποιήθηκε την περίοδο
2009-2010, έχει προτείνει την ενδυνάμωση των δράσεων στον τομέα της κλιματικής
αλλαγής μέσω δραστηριοτήτων που στηρίζουν τη δημιουργία «πράσινων» θέσεων
εργασίας. Για την περίοδο 2014-2020, η δραστηριότητα της ΕΤΕπ αναμένεται να
παράσχει συμπληρωματική υποστήριξη σε πολιτικές, προγράμματα και μηχανισμούς
της ΕΕ στον τομέα της εξωτερικής συνεργασίας, παραμένοντας επικεντρωμένη σε
βασικές προτεραιότητες της ΕΕ και της Νότιας Αφρικής προκειμένου να προαγάγει
τη δίκαιη και βιώσιμη οικονομική ανάπτυξη, να συμβάλλει στη δημιουργία θέσεων
εργασίας και την ανάπτυξη ικανοτήτων, και να στηρίξει τη βιώσιμη παροχή βασικών
υποδομών και υπηρεσιών, καθώς και τη δίκαιη πρόσβαση σε αυτές.
NOMOΘΕΤΙΚΌ
ΔΗΜΟΣΙΟΝΟΜΙΚΟ ΔΕΛΤΙΟ
1.           ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ
              1.1.    Τίτλος
της πρότασης/πρωτοβουλίας
              1.2.    Σχετικός(-οί)
τομέας(-είς) πολιτικής στη δομή ΔΒΔ/ΠΒΔ
              1.3.    Χαρακτήρας
της πρότασης/πρωτοβουλίας
              1.4.    Στόχος(-οι)
              1.5.    Αιτιολόγηση
της πρότασης/πρωτοβουλίας
              1.6.    Διάρκεια
και δημοσιονομικές επιπτώσεις
              1.7.    Προβλεπόμενος(-οι)
τρόπος(-οι) διαχείρισης
2.           ΜΕΤΡΑ ΔΙΑΧΕΙΡΙΣΗΣ
              2.1.    Διατάξεις
για την παρακολούθηση και την υποβολή εκθέσεων
              2.2.    Σύστημα
διαχείρισης και ελέγχου
              2.3.    Μέτρα
για την πρόληψη της απάτης και των παρατυπιών
3.           ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ
              3.1.    Τομέας(-είς) του πολυετούς δημοσιονομικού
πλαισίου και γραμμή(-ές) των δαπανών του προϋπολογισμού που επηρεάζονται
              3.2.    Εκτιμώμενες
επιπτώσεις στις δαπάνες
              3.2.1. Συνοπτική παρουσίαση
των εκτιμώμενων επιπτώσεων στις δαπάνες
              3.2.2. Εκτιμώμενη επίπτωση
στις επιχειρησιακές πιστώσεις
              3.2.3. Εκτιμώμενη επίπτωση
στις πιστώσεις διοικητικής φύσης
              3.2.4. Συμβατότητα με το
ισχύον πολυετές δημοσιονομικό πλαίσιο
              3.2.5. Συμμετοχή τρίτων στη
χρηματοδότηση
              3.3.    Εκτιμώμενες
επιπτώσεις στα έσοδα
ΝΟΜΟΘΕΤΙΚΟ
ΔΗΜΟΣΙΟΝΟΜΙΚΟ ΔΕΛΤΙΟ
1.           ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ
1.1.        Τίτλος της
πρότασης/πρωτοβουλίας
Πρόταση
απόφαση του Ευρωπαϊκού Κοινοβουλίου και του Συμβουλίου για τη χορήγηση εγγύησης
της EE στην Ευρωπαϊκή Τράπεζα Επενδύσεων για την κάλυψη ζημιών από
χρηματοδοτικές δραστηριότητες που υποστηρίζουν επενδυτικά έργα εκτός της Ένωσης
1.2.        Σχετικός(-οί) τομέας(-είς)
πολιτικής στη δομή ΔΒΔ/ΠΒΔ[18]
Τομέας
πολιτικής: Τίτλος 01 – Οικονομικές και χρηματοδοτικές υποθέσεις
Δραστηριότητα
ΠΒΔ: Διεθνείς οικονομικές και χρηματοδοτικές υποθέσεις
1.3.        Χαρακτήρας της
πρότασης/πρωτοβουλίας
¨ Η
πρόταση/πρωτοβουλία αφορά νέα δράση
¨ Η
πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική
ενέργεια[19]
X Η πρόταση/πρωτοβουλία αφορά την
παράταση υφιστάμενης δράσης
¨ Η
πρόταση/πρωτοβουλία αφορά αλλαγή προσανατολισμού δράσης προς νέα δράση
1.4.        Στόχοι
1.4.1.     Ο(Οι) πολυετής(-είς)
στρατηγικός(-οί) στόχος(-οι) της Επιτροπής που αφορά η πρόταση/πρωτοβουλία
Γενικός
στόχος των δραστηριοτήτων της ΕΤΕπ που ασκούνται εκτός της Ένωσης στο πλαίσιο
της εξωτερικής εντολής είναι η στήριξη των ενωσιακών εξωτερικών πολιτικών μέσω
της χρηματοδότησης συναφών επενδυτικών έργων σε χώρες εταίρους συνδυάζοντας την
εγγύηση του προϋπολογισμού της ΕΕ με ίδιους πόρους της ΕΤΕπ.
Η
ΕΤΕπ, μέσω των χρηματοδοτικών δραστηριοτήτων της εκτός της Ένωσης στο πλαίσιο
της εγγύησης της ΕΕ, θα πρέπει να στηρίζει την οικονομική, κοινωνική και
περιβαλλοντική βιώσιμη ανάπτυξη των χωρών εταίρων της Ένωσης, καθώς και την
εταιρική σχέση τους με την Ένωση.
Οι
χρηματοδοτικές δραστηριότητες της ΕΤΕπ στο πλαίσιο της εντολής θα επιδιώξουν
την επίτευξη των εξής στόχων:
α)       ανάπτυξη
του τοπικού ιδιωτικού τομέα και, ειδικότερα, στήριξη στις ΜΜΕ·
β)       ανάπτυξη
κοινωνικών, περιβαλλοντικών και οικονομικών υποδομών·
γ)       μετριασμός
των επιπτώσεων της κλιματικής αλλαγής και προσαρμογή σε αυτήν.
1.4.2.     Ειδικός(-οί) στόχος(-οι) ΔΒΔ
και σχετική(-ές) δραστηριότητα(-ες) ΔΒΔ/ΠΒΔ
Ειδικός στόχος ΔΒΔ αριθ. 2: «Βελτίωση της
εικόνας, της εξωτερικής εκπροσώπευσης και της σχέσης της ΕΕ με την ΕΤΕπ και την
ΕΤΑΑ, με άλλους διεθνείς χρηματοδοτικούς οργανισμούς και συναφή οικονομικά
φόρουμ για την ενίσχυση της σύγκλισης μεταξύ των στρατηγικών και των
δραστηριοτήτων τους και των εξωτερικών προτεραιοτήτων της ΕΕ».
Σχετική(ές) δραστηριότητα(ες) ΔΒΔ/ΠΒΔ
Τίτλος
01.03 – Διεθνείς οικονομικές και χρηματοδοτικές υποθέσεις
1.4.3.     Αναμενόμενο(-α)
αποτέλεσμα(-τα) και επιπτώσεις
Διενεργήθηκε
εκτίμηση επιπτώσεων σχετικά με την παρούσα πρόταση. Οι κυριότερες επιπτώσεις
της πρότασης αξιολογήθηκαν στην έκθεση εκτίμησης επιπτώσεων.
1.4.4.     Δείκτες αποτελεσμάτων και
επιπτώσεων
Η ΕΤΕπ
ανέπτυξε ένα πλαίσιο για τη μέτρηση των αποτελεσμάτων και των επιπτώσεων των
δραστηριοτήτων της μέσω της επιχειρησιακής παρακολούθησης μιας ομάδας δεικτών.
Το «πλαίσιο μέτρησης των αποτελεσμάτων» (ΠΜΑ)[20]
βελτιώνει την εκ των προτέρων εκτίμηση των αναμενόμενων αποτελεσμάτων των έργων
και ενισχύει την ικανότητα της ΕΤΕπ να υποβάλλει εκθέσεις σχετικά με τα
πραγματικά αποτελέσματα που επιτεύχθηκαν. Σκοπός του ΠΜΑ είναι να δείξει πώς τα
δάνεια από την ΕΤΕπ επιτρέπουν υλοποιήσεις, οι οποίες οδηγούν σε αποτελέσματα
και, σε βάθος χρόνου σε επιπτώσεις, που είναι σύμφωνες με τους στόχους της
εντολής της Τράπεζας.
Επιπλέον,
η πρόοδος έναντι ειδικών και επιχειρησιακών στόχων της πρότασης θα
παρακολουθείται μέσω βασικών δεικτών όπως αναφέρεται στο σημείο 2.1.
Όσον
αφορά τη χρηματοδότηση έργων που προωθούν τις δράσεις για το κλίμα, η
επιλεξιμότητα για δραστηριότητες σχετικά με την κλιματική αλλαγή θα
αποσαφηνίζεται έναντι συμφωνημένων κριτηρίων με βάση τους υφιστάμενους ορισμούς
της ΕΤΕπ –και, εάν χρειαστεί καθιστώντας τους πιο αυστηρούς– για την
παρακολούθηση των δαπανών σχετικά με την κλιματική αλλαγή (π.χ. εισαγωγή
σημείων αναφοράς σχετικά με τη μείωση των εκπομπών αερίων του θερμοκηπίου,
βελτίωση, εφόσον κρίνεται σκόπιμο, των ορισμών για την ενεργειακή απόδοση και την
προσαρμογή), που θα μπορούσαν επίσης να χρησιμοποιηθούν κατά τη φάση
παρακολούθησης για τη «θέση σε εφαρμογή» των δεικτών του Ρίο ή ισοδύναμου
συστήματος όπως προτείνει η Επιτροπή για την παρακολούθηση του προϋπολογισμού
της ΕΕ κατά το επόμενο ΠΔΠ.
Παράλληλα,
η ΕΤΕπ θα πρέπει να συνεχίσει να αναπτύσσει μεθοδολογίες για την εκτίμηση των
κλιματικών κινδύνων προκειμένου να ενισχυθεί η προσαρμοστικότητα όλων των
σχετικών δραστηριοτήτων στην αλλαγή του κλίματος, και να ενσωματώσει την
τιμολόγηση των ανθρακούχων εκπομπών στις οικονομικές αναλύσεις κόστους/οφέλους.
Οι περιοριστικοί κανόνες επιλεξιμότητας και τα κριτήρια για έργα υψηλών
ανθρακούχων εκπομπών θα πρέπει επίσης να βελτιωθούν στις σχετικές τομεακές
πολιτικές.
1.5.        Αιτιολόγηση της
πρότασης/πρωτοβουλίας
1.5.1.     Βραχυπρόθεσμη ή μακροπρόθεσμη
κάλυψη αναγκών
Το
άρθρο 16 της απόφασης 1080/2011/ΕΕ αναφέρει ότι η Επιτροπή υποβάλλει στο
Ευρωπαϊκό Κοινοβούλιο και το Συμβούλιο πρόταση για τη θέσπιση της εγγύησης της
ΕΕ στο πλαίσιο του επόμενου πολυετούς δημοσιονομικού πλαισίου (2014-2020).
Βάσει
των όρων της απόφασης 1080/2011/ΕΕ του Ευρωπαϊκού Κοινοβουλίου και του
Συμβουλίου, η εγγύηση της ΕΕ καλύπτει τις χρηματοδοτικές δραστηριότητες της
ΕΤΕπ που υπογράφονται την περίοδο από την 1η Φεβρουαρίου 2007 έως την 31η Δεκεμβρίου
2013. Συνεπώς, θα πρέπει να εγκριθεί νέα απόφαση με τη συνήθη νομοθετική
διαδικασία πριν από τη λήξη της τρέχουσας εντολής[21].
1.5.2.     Προστιθέμενη αξία της
συμμετοχής της ΕΕ
Οι
χρηματοδοτικές δραστηριότητες της ΕΤΕπ εκτός της Ένωσης συνιστούν ένα ιδιαίτερα
αναγνωρίσιμο και αποτελεσματικό εργαλείο για τη στήριξη της εξωτερικής δράσης
της ΕΕ. Τα κυριότερα οφέλη της παρέμβασης της ΕΤΕπ στις χώρες αυτές, πέραν της
χρηματοδοτικής συνδρομής, είναι, μεταξύ άλλων, η μετάδοση εμπειρογνωμοσύνης
στους αναδόχους των έργων και η εφαρμογή των περιβαλλοντικών και των κοινωνικών
προτύπων της ΕΕ, καθώς και των προτύπων στης όσον αφορά τις δημόσιες συμβάσεις
στα χρηματοδοτούμενα επενδυτικά έργα. Εκτός από τα παραπάνω οφέλη, η ΕΤΕπ
μετακυλύει εξ ολοκλήρου τα οικονομικά πλεονεκτήματα που απορρέουν από την
εγγύηση της ΕΕ και το ελκυστικό κόστος χρηματοδότησης της ΕΤΕπ στους τελικούς
αποδέκτες, με τη μορφή ανταγωνιστικών επιτοκίων.
Η
εντολή με την κάλυψη της εγγύησης της ΕΕ παρέχει την αναγκαία πολιτική και
χρηματοδοτική στήριξη της Ένωσης σε χώρες και επενδυτικά έργα που κανονικά θα
θεωρούνταν ότι δεν συμμορφώνονται με τις κατευθυντήριες γραμμές και τα κριτήρια
της ΕΤΕπ λόγω του υψηλότερου κινδύνου τους.
1.5.3.     Διδάγματα από ανάλογες
εμπειρίες του παρελθόντος
Η
εκτίμηση επιπτώσεων που εκπονήθηκε για την παρούσα απόφαση καταγράφει τα
διδάγματα που αντλήθηκαν από την εφαρμογή των προηγούμενων εντολών. Η νέα
νομοθετική πρόταση στοχεύει να αντιμετωπίσει τα προβλήματα που εντοπίστηκαν
στην έκθεση εκτίμησης επιπτώσεων.
1.5.4.     Συνοχή και ενδεχόμενη
συνέργεια με άλλα συναφή μέσα
Οι
χρηματοδοτικές δραστηριότητες της ΕΤΕπ θα συμπληρώσουν τις δραστηριότητες που
ασκούνται στο πλαίσιο των μέσων εξωτερικής βοήθειας. Προκειμένου να αυξηθεί
περαιτέρω η στήριξη προς τις εξωτερικές πολιτικές της Ένωσης σε κάθε
συγκεκριμένη περιοχή, θα ενισχυθεί ο δεσμός μεταξύ των εξωτερικών
προτεραιοτήτων της ΕΤΕπ και των πολιτικών της Ένωσης. Αυτό θα επιτευχθεί μέσω
της κατάρτισης περιφερειακών τεχνικών επιχειρησιακών κατευθυντήριων γραμμών και
της ενδιάμεσης επικαιροποίησής τους, οι οποίες θα παράσχουν ένα ισχυρότερο
πλαίσιο διαλόγου και συνεργασίας μεταξύ της ΕΤΕπ και της Επιτροπής. Όπου
ενδείκνυται, οι χρηματοδοτικές δραστηριότητες της ΕΤΕπ μπορεί να συνδυαστούν
επωφελώς με τους δημοσιονομικούς πόρους της ΕΕ με τη μορφή συγχρηματοδοτούμενων
επιχορηγήσεων, επιχειρηματικών κεφαλαίων, καταμερισμού των κινδύνων ή τεχνικής
βοήθειας για την προετοιμασία των έργων και την εφαρμογή ή ενίσχυση του νομικού
και κανονιστικού πλαισίου.
1.6.        Διάρκεια και δημοσιονομικές επιπτώσεις
x Πρόταση/πρωτοβουλία περιορισμένης διάρκειας
–     
x   Η πρόταση/πρωτοβουλία ισχύει από την 01/01/2014
έως την 31/12/2020
Μπορούν να υπογράφονται χρηματοδοτικές
δραστηριότητες της ΕΤΕπ από το 2014 έως το 2020. Προβλέπεται παράταση έξι μηνών
εάν το Ευρωπαϊκό Κοινοβούλιο και το Συμβούλιο δεν έχουν εγκρίνει έως το τέλος
του 2020 απόφαση για τη χορήγηση νέας εγγύησης της ΕΕ στην ΕΤΕπ για τις
χρηματοδοτικές δραστηριότητές της εκτός της Ένωσης.
–     
x   Δημοσιονομικές επιπτώσεις από το 2014 για
αόριστο χρονικό διάστημα
Η συνολική διάρκεια της δράσης και οι
δημοσιονομικές επιπτώσεις της πρόκειται να καθοριστούν από τη διάρκεια των
χρηματοδοτικών δραστηριοτήτων της ΕΤΕπ που θα έχουν υπογραφεί. Ο τελικός
αντίκτυπος θα εξαρτηθεί από τον αριθμό των πιθανών καταπτώσεων και ανακτήσεων
(βλ. επίσης το σημείο 3.2.2. παρακάτω).
¨ Πρόταση/πρωτοβουλία απεριόριστης
διάρκειας
–     
Περίοδος σταδιακής εφαρμογής από το ΕΕΕΕ μέχρι το
ΕΕΕΕ,
–     
και στη συνέχεια λειτουργία με κανονικό ρυθμό.
1.7.        Προβλεπόμενος(-οι)
τρόπος(-οι) διαχείρισης[22]
X
Άμεση διαχείριση από την
Επιτροπή
Παρατηρήσεις
Σύμφωνα με τις
υφιστάμενες διατάξεις, η πρόταση προβλέπει ότι η ΕΤΕπ χρηματοδοτεί επενδυτικά
έργα σύμφωνα με τους δικούς της κανόνες και διαδικασίες. Η Επιτροπή είναι
υπεύθυνη για την άμεση διαχείριση της εγγύησης της ΕΕ. Η ΕΤΕπ και η Επιτροπή
συνάπτουν εγγυητική συμφωνία και συμφωνία ανάκτησης που ορίζουν τις λεπτομερείς
διατάξεις και διαδικασίες για την εκτέλεση της πρότασης απόφασης.
2.           ΜΕΤΡΑ ΔΙΑΧΕΙΡΙΣΗΣ
2.1.        Διατάξεις για την
παρακολούθηση και την υποβολή εκθέσεων
Η
διαχείριση των χρηματοπιστωτικών δραστηριοτήτων της ΕΤΕπ με εγγύηση της ΕΕ
πραγματοποιείται σύμφωνα με τους κανόνες και τις διαδικασίες της Τράπεζας,
συμπεριλαμβανομένων των ενδεδειγμένων μέτρων εξακρίβωσης των λογαριασμών,
ελέγχου και παρακολούθησης.
Παράλληλα,
το Διοικητικό Συμβούλιο της ΕΤΕπ, στο οποίο η Επιτροπή εκπροσωπείται με ένα
τακτικό και ένα αναπληρωματικό μέλος, εγκρίνει κάθε χρηματοδοτική πράξη της
ΕΤΕπ και μεριμνά για τη χρηστή διαχείριση της ΕΤΕπ, σύμφωνα με το καταστατικό
της και με τις γενικές οδηγίες που ορίζονται από το Συμβούλιο των Διοικητών.
Η
υφιστάμενη τριμερής συμφωνία μεταξύ της Επιτροπής, του Ελεγκτικού Συνεδρίου και
της ΕΤΕπ του Οκτωβρίου 2003 (που συμφωνήθηκε να ανανεωθεί για τέσσερα έτη το
2007 και ανανεώθηκε και πάλι το 2011) θέτει λεπτομερώς τους κανόνες βάσει των
οποίων το Ελεγκτικό Συνέδριο διενεργεί τους ελέγχους του για τις χρηματοδοτικές
δραστηριότητες της ΕΤΕπ που καλύπτονται από την εγγύηση της ΕΕ.
Στην
πρόταση και στην απόφαση αριθ. 1080/2011/ΕΕ προβλέπεται η εκπόνηση περιοδικών
εκθέσεων. Η Επιτροπή θα υποβάλλει ετησίως έκθεση στο Ευρωπαϊκό Κοινοβούλιο και
το Συμβούλιο σχετικά με την εφαρμογή της εντολής από την ΕΤΕπ.
Η
υποβολή εκθέσεων σχετικά με τα αποτελέσματα θα βασίζεται σε κατάλληλη
συγκεντρωτική παρουσίαση δεικτών σε ολόκληρο το χαρτοφυλάκιο όπου αυτό είναι
δυνατό, ή σε έναν δεδομένο τομέα. Αυτοί οι δείκτες θα μετρώνται σε ολόκληρο τον
κύκλο του έργου σε επίπεδο εκτίμησης και κατά την παρακολούθηση έως την πλήρη
υλοποίηση του έργου αμέσως μόλις καταστούν μετρήσιμα τα πρώτα αποτελέσματα στον
τομέα της ανάπτυξης – συνήθως σε διάστημα έως τριών ετών μετά την ολοκλήρωση
του έργου. Θα χρησιμοποιηθούν, στο μέτρο του δυνατού, για εκ των υστέρων
αξιολόγηση. Οι εν λόγω δείκτες θα πρέπει να καλύπτουν τους εξής τομείς: i) ποσό
που εγκρίθηκε ανά περιοχή, ii) ποσό που εκταμιεύτηκε ανά περιοχή, iii) την
πρόοδο ως προς την επίτευξη ισορροπημένης κατανομής της δραστηριότητας ανά
χώρα, iv) κατανομή της δραστηριότητας στους διάφορους στόχους, v) ύψος της
δανειοδότησης σχετικά με την κλιματική αλλαγή έναντι του στόχου χρηματοδότησης
και των επιπτώσεων στις απόλυτες και σχετικές μειώσεις των εκπομπών αερίων του
θερμοκηπίου, vi) τον αριθμό των έργων που αξιολογούνται έναντι των κλιματικών
κινδύνων, vii) τον αριθμό και το ύψος των δραστηριοτήτων που συνδυάζονται με
επιχορηγήσεις της ΕΕ, και viii) τον αριθμό και το ποσό των δραστηριοτήτων που
συγχρηματοδοτούνται από άλλους ΔΧΟ.
Επιπλέον,
η ΕΤΕπ παρέχει στην Επιτροπή τα αναγκαία στατιστικά, χρηματοοικονομικά και
λογιστικά στοιχεία για κάθε μία από τις χρηματοδοτικές δραστηριότητες της ΕΤΕπ
που καλύπτεται από την εγγύηση της ΕΕ για την εκπλήρωση των καθηκόντων
ενημέρωσης που έχει η Επιτροπή ή για την ικανοποίηση αιτημάτων του Ευρωπαϊκού
Ελεγκτικού Συνεδρίου, καθώς και πιστοποιητικό ελέγχου σχετικά με τα εκκρεμή
ποσά των χρηματοδοτικών δραστηριοτήτων που καλύπτονται.
Θα
διεξαχθεί ενδιάμεση αξιολόγηση τρία έτη μετά την έναρξη της εντολής.
2.2.        Σύστημα διαχείρισης και
ελέγχου
2.2.1.     Κίνδυνος(-οι) που έχει(-ουν)
επισημανθεί
Ο
κίνδυνος για τον προϋπολογισμό της ΕΕ συνδέεται με τη δημοσιονομική εγγύηση που
χορηγεί η Ένωση στην ΕΤΕπ για τις δραστηριότητές της σε τρίτες χώρες. Η εγγύηση
προβλέπει πλήρη κάλυψη για όλες τις πληρωμές που δεν εισπράχθηκαν από την ΕΤΕπ
στο πλαίσιο κρατικών και ημικρατικών δραστηριοτήτων και κάλυψη μόνο έναντι
κινδύνων πολιτικής φύσης για άλλες δραστηριότητες με καταμερισμό των κινδύνων
μεταξύ της Ένωσης και της ΕΤΕπ. Σε κάθε περίπτωση, η εγγύηση της ΕΕ
περιορίζεται στο 65 % του συνολικού ποσού των πιστώσεων που έχουν εκταμιευθεί
και των εγγυήσεων που έχουν χορηγηθεί, μείον τα επιστραφέντα ποσά, συν όλα τα
λοιπά συναφή ποσά.
Η
εγγραφή στον προϋπολογισμό («π.υ.») που αντικατοπτρίζει την εγγύηση από τον
προϋπολογισμό για τα δάνεια της ΕΤΕπ σε τρίτες χώρες θα ενεργοποιηθεί μόνο σε
περίπτωση πραγματικής κατάπτωσης της εγγύησης από την ΕΤΕπ, η οποία δεν θα
μπορεί να καλύπτεται πλήρως από το Ταμείο εγγυήσεων. Παρότι μια προσφυγή αυτού
του είδους στον προϋπολογισμό (δηλαδή, πέραν του Ταμείου εγγυήσεων που
ανερχόταν σε 2.002 εκατομμύρια ευρώ στις 31 Δεκεμβρίου 2012) θεωρείται
εξαιρετικά απίθανη, οι παρατηρήσεις σχετικά με τη γραμμή του προϋπολογισμού
αντικατοπτρίζουν τις χρηματοδοτικές ανάγκες που θα μπορούσαν να προκύψουν σε
περίπτωση υποβολής αιτήματος πληρωμής από την ΕΤΕπ αναφορικά με αθέτηση
υποχρέωσης που καλύπτεται από την εγγύηση της ΕΕ.
Το
2012 και στις αρχές του 2013, ζητήθηκε από το Ταμείο εγγυήσεων να καλύψει
αθετήσεις υποχρεώσεων για δάνεια στη Συρία. Στις ετήσιες εκθέσεις που υποβάλλει
η Επιτροπή στο Ευρωπαϊκό Κοινοβούλιο και στο Συμβούλιο σχετικά με εγγυήσεις που
καλύπτονται από τον γενικό προϋπολογισμό, αναλύονται οι δείκτες κινδύνου χώρας
και περιγράφεται η εξέλιξη του κινδύνου αθέτησης υποχρεώσεων. Η έκθεση παρέχει
πληροφορίες για ποσοτικές πτυχές των κινδύνων που βαρύνουν τον προϋπολογισμό
της ΕΕ. Ωστόσο, η ποιότητα των κινδύνων εξαρτάται από το είδος της
δραστηριότητας και την πιστοληπτική ικανότητα των δανειοληπτών. Η εκτίμηση
κινδύνων που περιλαμβάνεται στην έκθεση βασίζεται στις πληροφορίες για την
οικονομική και δημοσιονομική κατάσταση, τις βαθμολογήσεις πιστοληπτικής
ικανότητας και άλλα γνωστά στοιχεία για τις χώρες που έχουν λάβει εγγυημένα
δάνεια.
2.2.2.     Προβλεπόμενη(-ες) μέθοδος(-οι)
ελέγχου
Η
Επιτροπή είναι υπεύθυνη για τη διαχείριση της εγγύησης της ΕΕ. Οι χρηματοδοτικές
δραστηριότητες της ΕΤΕπ στο πλαίσιο της πρότασης απόφασης θα διεξάγονται
σύμφωνα με τον τυπικό εσωτερικό κανονισμό της ΕΤΕπ και την ορθή τραπεζική
πρακτική. Η ΕΤΕπ και η Επιτροπή συνάπτουν συμφωνία που ορίζει τις λεπτομερείς
διατάξεις και διαδικασίες για την εκτέλεση της πρότασης απόφασης. Βλ. επίσης το
σημείο 2.1.
2.3.        Μέτρα για την πρόληψη της
απάτης και των παρατυπιών
Η
ΕΤΕπ φέρει την κύρια ευθύνη για τη λήψη μέτρων πρόληψης της απάτης, ιδίως μέσω
της εφαρμογής της «πολιτικής της ΕΤΕπ για την πρόληψη και την καταπολέμηση της
διαφθοράς, της απάτης, της αθέμιτης σύμπραξης, του καταναγκασμού, της
νομιμοποίησης εσόδων από παράνομες δραστηριότητες και της χρηματοδότησης της
τρομοκρατίας στις δραστηριότητες της Ευρωπαϊκής Τράπεζας Επενδύσεων», η οποία
τελεί επί του παρόντος υπό αναθεώρηση. Η ΕΤΕπ ενέκρινε μια πολιτική έναντι
επικρατειών με χαλαρό ρυθμιστικό πλαίσιο, μη διαφανών ή μη συνεργαζόμενων
επικρατειών τον Δεκέμβριο του 2010.
Επιπλέον,
το άρθρο 17 της απόφασης προβλέπει την εφαρμογή μέτρων κατά της απάτης.
3.           ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ
3.1.        Τομέας(-είς) του πολυετούς
δημοσιονομικού πλαισίου και γραμμή(-ές) των δαπανών του προϋπολογισμού που
επηρεάζονται
·      Υφιστάμενες γραμμές δαπανών του προϋπολογισμού
Κατά σειρά τομέων του
πολυετούς δημοσιονομικού πλαισίου και γραμμών του προϋπολογισμού.
 Τομέας του πολυετούς δημοσιονομικού πλαισίου || Θέση προϋπολογισμού || Είδος δαπανών || Συνεισφορά 
 Αριθμός [Περιγραφή...................................................] || ΔΠ/ΜΔΠ ([23])   || χωρών της ΕΖΕΣ[24]   || υποψηφίων για ένταξη χωρών[25]   || τρίτων χωρών || κατά την έννοια του άρθρου 18 παρ. 1 στοιχείο αα) του δημοσιονομικού κανονισμού 
 4 || 01.0305 Εγγύηση της ΕΕ για δάνεια και εγγυήσεις δανείων της ΕΤΕπ για δραστηριότητες σε τρίτες χώρες 01.0306 Τροφοδότηση του Ταμείου εγγυήσεων || ΔΠ/   ΜΔΠ || ΟΧΙ   ΟΧΙ || ΟΧΙ   ΟΧΙ || ΟΧΙ   ΟΧΙ || ΟΧΙ   ΟΧΙ 
3.2.        Εκτιμώμενες επιπτώσεις στις
δαπάνες
3.2.1.     Συνοπτική παρουσίαση των
εκτιμώμενων επιπτώσεων στις δαπάνες
σε εκατ. ευρώ
 Τομέας του πολυετούς δημοσιονομικού πλαισίου: || Αριθμός || Τομέας 4 
 ΓΔ: ECFIN ||   ||   || Έτος 2014 || Έτος 2015 || Έτος 2016 || Έτος 2017 || 2018-2020 || ΣΥΝΟΛΟ 
  Επιχειρησιακές πιστώσεις ||   ||   ||   ||   ||   ||   ||   ||   
 Αριθμός γραμμής του προϋπολογισμού 01 0305 || Ανάληψη υποχρεώσεων || (1) || π.υ. || π.υ. || π.υ. || π.υ. || π.υ. || π.υ. || π.υ. || π.υ. 
 Πληρωμές || (2) || π.υ. || π.υ. || π.υ. || π.υ. || π.υ. || π.υ. || π.υ. || π.υ. 
 Αριθμός γραμμής του προϋπολογισμού 01 0306 || Ανάληψη υποχρεώσεων || (1α) || 58,482 || 239,759 || 272,664 || 199,039 || 178,055 || 159,750 || 84,820 || 1192,569 
 Πληρωμές || (2α) || 58,482 || 239,759 || 272,664 || 199,039 || 178,055 || 159,750 || 84,820 || 1192,569 
 Πιστώσεις διοικητικού χαρακτήρα που χρηματοδοτούνται από το κονδύλιο για τα ειδικά προγράμματα[26]   ||   ||   ||   ||   ||   ||   ||   ||   
 Αριθμός γραμμής του προϋπολογισμού 01 0306 ||   || (3) || 0 || 0 || 0,5 || 0 || 0 || 0 || 0 || 0,5 
 ΣΥΝΟΛΟ πιστώσεων για τη ΓΔ ECFIN || Ανάληψη υποχρεώσεων || =1+1α +3 || 58,482 || 239,759 || 273,164 || 199,039 || 178,055 || 159,750 || 84,820 || 1193,069 
   || Πληρωμές || =2+2α +3 || 58,482 || 239,759 || 273,164 || 199,039 || 178,055 || 159,750 || 84,820 || 1193,069 
  ΣΥΝΟΛΟ επιχειρησιακών πιστώσεων || Ανάληψη υποχρεώσεων || (4) || 58,482 || 239,759 || 272,664399 || 199,039 || 178,055 || 159,750 || 84,820 || 1192,569 
 Πληρωμές || (5) || 58,482 || 239,759 || 272,664 || 199,039 || 178,055 || 159,750 || 84,820 || 1192,569 
  ΣΥΝΟΛΟ πιστώσεων διοικητικού χαρακτήρα που χρηματοδοτούνται από το κονδύλιο για τα ειδικά προγράμματα || (6) || 0 || 0 || 0,5 || 0 || 0 || 0 || 0 || 0,5 
 ΣΥΝΟΛΟ πιστώσεων του ΤΟΜΕΑ 4 του πολυετούς δημοσιονομικού πλαισίου || Ανάληψη υποχρεώσεων || =4+ 6 || 58,482 || 239,759 || 273,164 || 199,039 || 178,055 || 159,750 || 84,820 || 1193,069 
 Πληρωμές || =5+ 6 || 58,482 || 239,759 || 273,164 || 199,039 || 178,055 || 159,750 || 84,820 || 1193,069 
 Τομέας του πολυετούς δημοσιονομικού πλαισίου: || 5 || «Διοικητικές δαπάνες» 
σε εκατ. ευρώ
   ||   ||   || Έτος 2014 || Έτος 2015 || Έτος 2016 || Έτος 2017 || 2018-2020 || ΣΥΝΟΛΟ 
 ΓΔ: ECFIN || 
  Ανθρώπινοι πόροι || 0,917 || 0,917 || 0,917 || 0,917 || 0,917 || 0,917 || 0,917 || 6,419 
  Άλλες διοικητικές δαπάνες ||   ||   ||   ||   ||   ||   ||   ||   
 ΣΥΝΟΛΟ ΓΙΑ ΤΗ ΓΔ ECFIN || Πιστώσεις || 0,917 || 0,917 || 0,917 || 0,917 || 0,917 || 0,917 || 0,917 || 6,419 
 ΣΥΝΟΛΟ πιστώσεων του ΤΟΜΕΑ 5 του πολυετούς δημοσιονομικού πλαισίου || (Σύνολο υποχρεώσεων = Σύνολο πληρωμών) || 0,917 || 0,917 || 0,917 || 0,917 || 0,917 || 0,917 || 0,917 || 6,419 
σε εκατ. ευρώ
   ||   ||   || Έτος 2014 || Έτος 2015 || Έτος 2016 || Έτος 2017 || 2018-2020 || ΣΥΝΟΛΟ 
 ΣΥΝΟΛΟ πιστώσεων των ΤΟΜΕΩΝ 1 έως 5 του πολυετούς δημοσιονομικού πλαισίου || Ανάληψη υποχρεώσεων || 59,399 || 240,676 || 274,081 || 199,956 || 178,972 || 160,667 || 85,737 || 1199,488 
 Πληρωμές || 59,399 || 240,676 || 274,081 || 199,956 || 178,972 || 160,667 || 85,737 || 1199,488 
3.2.2.     Εκτιμώμενη επίπτωση στις
επιχειρησιακές πιστώσεις
–     
¨  Η πρόταση/πρωτοβουλία δεν συνεπάγεται τη χρησιμοποίηση επιχειρησιακών
πιστώσεων
–     
X  Η πρόταση/πρωτοβουλία συνεπάγεται τη
χρησιμοποίηση επιχειρησιακών πιστώσεων, όπως εξηγείται κατωτέρω:
Πιστώσεις ανάληψης υποχρεώσεων σε εκατομμύρια ευρώ (με
3 δεκαδικά ψηφία)
 Αναγράφονται οι στόχοι και οι υλοποιήσεις   ò ||   ||   || Έτος 2014 || Έτος 2015 || Έτος 2016 || Έτος 2017 || 2018-2020 || ΣΥΝΟΛΟ 
 ΥΛΟΠΟΙΗΣΕΙΣ 
 ||   || Είδος υλοποίησης[27]   || Μέσο κόστος της υλοποίησης || Αριθμός υλοποιήσεων || Κόστος || Αριθμός υλοποιήσεων || Κόστος || Αριθμός υλοποιήσεων || Κόστος || Αριθμός υλοποιήσεων || Κόστος || Αριθμός υλοποιήσεων || Κόστος || Αριθμός υλοποιήσεων || Κόστος || Αριθμός υλοποιήσεων || Κόστος || Συνολικός αριθμός υλοποιήσεων || Συνολικό κόστος 
 ΕΙΔΙΚΟΣ ΣΤΟΧΟΣ αριθ. 1[28]…   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || - Υλοποίηση ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 || - Υλοποίηση ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Υλοποίηση ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Υποσύνολο για τον ειδικό στόχο αριθ. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 ΕΙΔΙΚΟΣ ΣΤΟΧΟΣ αριθ. 2 «Βελτίωση της εικόνας, της εξωτερικής εκπροσώπευσης και της σχέσης της ΕΕ με την ΕΤΕπ και την ΕΤΑΑ, με άλλους διεθνείς χρηματοδοτικούς οργανισμούς και συναφή οικονομικά φόρουμ για την ενίσχυση της σύγκλισης μεταξύ των στρατηγικών και των δραστηριοτήτων τους και των εξωτερικών προτεραιοτήτων της ΕΕ» ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Υλοποίηση ||   ||   || 1 || 58,482 || 1 || 239,759 || 1 || 272,664 || 1 || 199,039 || 1 || 178,055 || 1 || 159,750 || 1 || 84,820 || 7 || 1192,569 
 Υποσύνολο για τον ειδικό στόχο αριθ. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 ΣΥΝΟΛΙΚΟ ΚΟΣΤΟΣ ||   || 58,482 ||   || 239,759 ||   || 272,664 ||   || 199,039 ||   || 178,055 ||   || 159,750 ||   || 84,820 ||   || 1192,569 
Η εκτιμώμενη
επίπτωση στις επιχειρησιακές πιστώσεις μπορεί να συνοψιστεί ως εξής:
•           01 0305 – «Εγγύηση της ΕΕ για
δάνεια και εγγυήσεις δανείων της ΕΤΕπ για δραστηριότητες σε τρίτες χώρες»
Η εγγραφή στον προϋπολογισμό («π.υ.») που
αντικατοπτρίζει την εγγύηση από τον προϋπολογισμό για τα δάνεια της ΕΤΕπ σε
τρίτες χώρες θα ενεργοποιηθεί μόνο σε περίπτωση πραγματικής κατάπτωσης της
εγγύησης, η οποία δεν θα μπορεί να καλύπτεται πλήρως από το Ταμείο εγγυήσεων.
•           01 0306 – «Τροφοδότηση του Ταμείου
εγγυήσεων»
Το Ταμείο εγγυήσεων για εξωτερικές δράσεις
πρέπει να τροφοδοτείται σύμφωνα με τον κανονισμό για το Ταμείο εγγυήσεων
(κανονισμός (ΕΚ, Ευρατόμ) αριθ. 480/2009 του Συμβουλίου). Σύμφωνα με τον εν
λόγω κανονισμό, τα δάνεια τροφοδοτούνται με βάση το εκκρεμές ποσό στο τέλος του
έτους. Το ποσό τροφοδότησης υπολογίζεται στην αρχή του έτους «ν», ως η διαφορά
μεταξύ του ποσού-στόχου (9 % του εκκρεμούς ποσού) και της αξίας των καθαρών
διαθεσίμων του Ταμείου στο τέλος του έτους «ν–1». Το εν λόγω ποσό της
τροφοδότησης εισάγεται στο έτος «ν» στο προσχέδιο προϋπολογισμού του έτους
«ν+1» και καταβάλλεται πραγματικά με μια πράξη στην αρχή του έτους «ν+1» από τη
γραμμή του προϋπολογισμού 01 0306.
Το Ταμείο εγγυήσεων καλύπτει επίσης
μακροοικονομική υποστήριξη και δάνεια Ευρατόμ, τα οποία δεν εμπίπτουν στο πεδίο
εφαρμογής της πρότασης απόφασης. Επομένως, οι εκτιμώμενες δημοσιονομικές
ανάγκες λαμβάνουν υπόψη τις υφιστάμενες πράξεις που έχουν υπογραφεί, καθώς και
ενδεχόμενες νέες πράξεις στο πλαίσιο αυτών των δύο δραστηριοτήτων. Οι
πραγματικές ετήσιες ανάγκης τροφοδότησης του Ταμείου εγγυήσεων την περίοδο
2014-2020 θα εξαρτηθούν εντέλει από τον πραγματικό ρυθμό υπογραφών,
εκταμιεύσεων και αποπληρωμής των δανείων στις τρεις δραστηριότητες, καθώς και
από την εξέλιξη των στοιχείων του ενεργητικού του Ταμείου εγγυήσεων.
Ο παρακάτω πίνακας επισημαίνει τις
αναμενόμενες δραστηριότητες εξωτερικής δράσης που καλύπτονται από το Ταμείο
εγγυήσεων για την περίοδο 2012-2020 (όγκος των υπογραφών και εκταμιεύσεων
δανείων).
 Δραστηριότητες εξωτερικής δράσης που καλύπτονται από το Ταμείο εγγυήσεων και τα στοιχεία ενεργητικού του Ταμείου εγγυήσεων την περίοδο 2012-2020 (σε εκατ. ευρώ) 
   ||   ||   ||   ||   ||   ||   ||   ||   ||   ||   ||   
   ||   ||   || 2012 || 2013 || 2014 || 2015 || 2016 || 2017 || 2018 || 2019 || 2020 
   ||   ||   ||   ||   ||   ||   ||   ||   ||   ||   ||   
 (Α) || Ενδεικτικός όγκος υπογεγραμμένων χρηματοδοτικών δραστηριοτήτων της ΕΤΕπ (Νέα απόφαση 2014-2020 – Συνολικό σταθερό ανώτατο όριο = 25.000 εκατ. ευρώ) || 3 959 || 4 450 || 3 600 || 3 600 || 3 600 || 3 550 || 3 500 || 3 550 || 3 550 
 (Β) || Εκκρεμή εκταμιευθέντα ποσά δραστηριοτήτων της ΕΤΕπ βάσει εκτιμώμενων εκταμιεύσεων και αποσβέσεων (παλαιά και νέα απόφαση) || 22 526 || 25 826 || 29 098 || 31 685 || 34 024 || 35 600 || 37 187 || 38 274 || 39 533 
 (Γ) || Εκκρεμή εκταμιευθέντα ποσά άλλων δραστηριοτήτων βάσει εκτιμώμενων εκταμιεύσεων και αποσβέσεων (ΜΧΣ + Ευρατόμ) || 573 || 1 310 || 2 187 || 2 266 || 2 336 || 2 204 || 1 725 || 1 230 || 907 
 (Δ) = (Β) + (Γ) || Σύνολο εκκρεμών εκταμιευθέντων ποσών βάσει εκτιμώμενων εκταμιεύσεων και αποσβέσεων || 23 099 || 27 136 || 31 285 || 33 951 || 36 360 || 37 804 || 38 912 || 38 504 || 40 440 
   ||   ||   ||   ||   ||   ||   ||   ||   ||   ||   ||   
 Σημειώσεις: || (Γ) Αυτοί οι αριθμοί περιλαμβάνουν νέα πιθανά δάνεια ΜΧΣ και Ευρατόμ. ||   ||   ||   ||   ||   ||   
   ||   
Ενώ οι όγκοι δανειοδότησης θα πρέπει να είναι
συμβατοί με τη συνολική τροφοδότηση που προβλέπεται για το δημοσιονομικό
πλαίσιο, οι ετήσιες ανάγκες για την τροφοδότηση του Ταμείου εγγυήσεων θα
μπορούσαν να ποικίλλουν, καθώς θα υπολογιστούν τελικά βάσει των συνολικών
εκκρεμών εκταμιευθέντων ποσών στο τέλος του έτους «ν–2». Εφόσον οι ετήσιες ανάγκες σε κάποιο μελλοντικό έτους
υπερβαίνουν το προβλεπόμενο ποσό τροφοδότησης για το εν λόγω έτος, η
συμπληρωματική συνεισφορά θα προέλθει κυρίως από την ανακατανομή των
χρηματοδοτικών μέσων που ενσωματώνουν γεωγραφικό προγραμματισμό, ιδίως στην
περίπτωση ενεργοποίησης του προαιρετικού πρόσθετου ανώτατου ορίου. Η
δημοσιονομική επίπτωση της πιθανής ενεργοποίησης του προαιρετικού πρόσθετου
ανώτατου ορίου θα πρέπει να υπολογιστεί με βάση επικαιροποιημένες προβλέψεις
σχετικά με τις ανάγκες τροφοδότησης κατά την ενδιάμεση ανασκόπηση. 
Οι αναμενόμενες ανάγκες για την περίοδο
2014-2020 λαμβάνουν υπόψη τις επιπτώσεις των υφιστάμενων καταπτώσεων σε σχέση
με αθετήσεις δανείων της Συρίας που έλαβαν χώρα το 2012 και στις αρχές του
2013, καθώς και περαιτέρω αναμενόμενες καταπτώσεις για διάστημα δύο ετών μετά
την έγκριση της παρούσας πρότασης, εάν η κατάσταση αναφορικά με τις αθετήσεις
εμμείνει κατά τα έτη αυτά. Ωστόσο, δεν λαμβάνουν υπόψη τις έκτακτες
δημοσιονομικές ανάγκες, όπως περαιτέρω πιθανές αδυναμίες πληρωμών από άλλους
δικαιούχους δανείων που ενδέχεται να συμβούν, ή προσαρμογές στην αποτίμηση των
στοιχείων ενεργητικού του Ταμείου. Είναι πράγματι δύσκολο να υπολογιστούν
δυνητικές περαιτέρω αδυναμίες πληρωμών. Θα πρέπει να υπενθυμιστεί ότι, σύμφωνα με τον κανονισμό για το Ταμείο
Εγγυήσεων, η τροφοδότηση του Ταμείου Εγγυήσεων αποτελεί υποχρεωτική δαπάνη η
οποία απαιτεί, σε περίπτωση μη αναμενόμενων αθετήσεων, προσφυγή σε άλλους
πόρους του τομέα 4.
Οι εξαμηνιαίες εκθέσεις της Επιτροπής προς το
Ευρωπαϊκό Κοινοβούλιο και το Συμβούλιο σχετικά με τις εγγυήσεις που καλύπτονται
από τον γενικό προϋπολογισμό επιτρέπουν να λαμβάνονται υπόψη οι μέγιστοι
κίνδυνοι που καλύπτονται από τον προϋπολογισμό (πρβ. την έκθεση [COM(2013) 211 και
το συνοδευτικό έγγραφο εργασίας των υπηρεσιών της Επιτροπής SWD(2013)130 - Κατάσταση την 30ή Ιουνίου
2012]).
3.2.3.     Εκτιμώμενη επίπτωση στις
πιστώσεις διοικητικής φύσης
3.2.3.1.  Σύνοψη
–     
¨  Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού
χαρακτήρα
–     
X  Η πρόταση/πρωτοβουλία συνεπάγεται τη
χρησιμοποίηση πιστώσεων διοικητικού χαρακτήρα, όπως εξηγείται κατωτέρω:
εκατομμύρια ευρώ (με
3 δεκαδικά ψηφία)
   || Έτος 2014 || Έτος 2015 || Έτος 2016 || Έτος 2017 || 2018-2020 || ΣΥΝΟΛΟ 
 ΤΟΜΕΑΣ 5 του πολυετούς δημοσιονομικού πλαισίου ||   ||   ||   ||   ||   ||   ||   ||   
 Ανθρώπινοι πόροι || 0,917 || 0,917 || 0,917 || 0,917 || 0,917 || 0,917 || 0,917 || 6,419 
 Άλλες διοικητικές δαπάνες ||   ||   ||   ||   ||   ||   ||   ||   
 Υποσύνολο ΤΟΜΕΑΣ 5 του πολυετούς δημοσιονομικού πλαισίου || 0,917 || 0,917 || 0,917 || 0,917 || 0,917 || 0,917 || 0,917 || 6,419 
 Εκτός ΤΟΜΕΑ 5[29] του πολυετούς δημοσιονομικού πλαισίου   ||   ||   ||   ||   ||   ||   ||   ||   
 Ανθρώπινοι πόροι ||   ||   ||   ||   ||   ||   ||   ||   
 Άλλες δαπάνες διοικητικής φύσης ||   ||   || 0,500 ||   ||   ||   ||   ||   
 Εκτός υποσυνόλου ΤΟΜΕΑ 5 του πολυετούς δημοσιονομικού πλαισίου || 0,917 || 0,917 || 1,417 || 0,917 || 0,917 || 0,917 || 0,917 || 6,919 
 ΣΥΝΟΛΟ || 0,917 || 0,917 || 1,417 || 0,917 || 0,917 || 0,917 || 0,917 || 6,917 
3.2.3.2.   Κατ’ εκτίμηση απαιτούμενοι
ανθρώπινοι πόροι
–     
¨  Η πρόταση/πρωτοβουλία δεν συνεπάγεται τη χρησιμοποίηση ανθρώπινων
πόρων
–     
X  Η πρόταση/πρωτοβουλία συνεπάγεται τη
χρησιμοποίηση ανθρώπινων πόρων, όπως εξηγείται κατωτέρω:
Η εκτίμηση εκφράζεται σε ακέραια ποσά (ή το
πολύ µε ένα δεκαδικό ψηφίο)
   || Έτος 2014 || Έτος 2015 || Έτος 2016 || Έτος 2017 || 2018-2020 
  Θέσεις απασχόλησης του πίνακα προσωπικού (θέσεις µόνιµων και έκτακτων υπαλλήλων) 
 ΧΧ 01 01 01 (Έδρα και γραφεία αντιπροσωπειών της Επιτροπής) || 7 || 7 || 7 || 7 || 7 || 7 || 7 
 XX 01 01 02 (Αντιπροσωπείες) ||   ||   ||   ||   ||   ||   ||   
 XX 01 05 01 (Έμμεση έρευνα) ||   ||   ||   ||   ||   ||   ||   
 10 01 05 01 (Άμεση έρευνα) ||   ||   ||   ||   ||   ||   ||   
  Εξωτερικό προσωπικό (σε µονάδα ισοδύναμου πλήρους απασχόλησης: ΙΠΑ/FTE[30]   
 XX 01 02 01 (CA, INT, SNE από το «συνολικό κονδύλιο») ||   ||   ||   ||   ||   ||   ||   
 XX 01 02 02 (CA, INT, JED, LA και SNE στις αντιπροσωπείες) ||   ||   ||   ||   ||   ||   ||   
 XX 01 04 yy [31]   || - στην έδρα[32]   ||   ||   ||   ||   ||   ||   ||   
 - σε αντιπροσωπείες ||   ||   ||   ||   ||   ||   ||   
 XX 01 05 02 (CA, INT, SNE – Έμμεση έρευνα) ||   ||   ||   ||   ||   ||   ||   
 10 01 05 02 (CA, INT, SNE – Άμεση έρευνα) ||   ||   ||   ||   ||   ||   ||   
 Άλλη γραμμή του προϋπολογισμού (να προσδιοριστεί) ||   ||   ||   ||   ||   ||   ||   
 ΣΥΝΟΛΟ || 7 || 7 || 7 || 7 || 7 || 7 || 7 
Ο τίτλος 01.03 – Διεθνείς οικονομικές και
χρηματοδοτικές υποθέσεις είναι ο τομέας πολιτικής ή ο σχετικός τίτλος του
προϋπολογισμού.
Οι ανάγκες σε ανθρώπινους
πόρους θα καλυφθούν από το προσωπικό της ΓΔ που έχει ήδη διατεθεί για τη
διαχείριση της δράσης και/ή που έχει ανακατανεμηθεί στο πλαίσιο της ίδιας της
ΓΔ και θα συμπληρωθούν, ενδεχομένως, από όλα τα συμπληρωματικά κονδύλια που
μπορεί να διατεθούν στην αρμόδια ΓΔ για τη διαχείριση της δράσης στο πλαίσιο
της ετήσιας διαδικασίας χορήγησης και με βάση τους δημοσιονομικούς
περιορισμούς.
Περιγραφή των προς
εκτέλεση καθηκόντων:
 Μόνιμοι και έκτακτοι υπάλληλοι || Τα κύρια καθήκοντα που απορρέουν από την πρόταση είναι τα ακόλουθα: - εκπόνηση της νομοθετικής πρότασης, - παρακολούθηση της νομοθετικής διαδικασίας με το Ευρωπαϊκό Κοινοβούλιο και το Συμβούλιο, - σχέσεις και επικοινωνία με την ΕΤΕπ, κυρίως για την εκπόνηση των εκθέσεων, την εκπόνηση και την παρακολούθηση της εγγυητικής συμφωνίας και της συμφωνίας ανάκτησης, τις περιφερειακές επιχειρησιακές κατευθυντήριες γραμμές και τις πιθανές καταπτώσεις της εγγύησης της ΕΕ, - παρακολούθηση των επενδυτικών έργων της ΕΤΕπ στο πλαίσιο του άρθρου 19 του καταστατικού της ΕΤΕπ, - διαχείριση της ετήσιας διαδικασίας του προϋπολογισμού και διαχείριση του Ταμείου εγγυήσεων, - εκπόνηση της έκθεσης που απαιτείται από τη νομοθεσία. 
 Εξωτερικό προσωπικό ||   
3.2.4.     Συμβατότητα με το ισχύον
πολυετές δημοσιονομικό πλαίσιο
–     
X  Η πρόταση/πρωτοβουλία είναι συµβατή µε το ισχύον
πολυετές δηµοσιονοµικό πλαίσιο.
–     
¨  Η πρόταση/πρωτοβουλία συνεπάγεται αναπρογραµµατισµό του σχετικού
τοµέα του πολυετούς δηµοσιονοµικού πλαισίου.
–     
¨  Η πρόταση/πρωτοβουλία απαιτεί τη χρησιμοποίηση του µέσου ευελιξίας ή
την αναθεώρηση του πολυετούς δηµοσιονοµικού πλαισίου.[33].
3.2.5.     Συνεισφορές τρίτων
–     
X  Η πρόταση/πρωτοβουλία δεν προβλέπει
συγχρηματοδότηση από τρίτα μέρη
–     
Η πρόταση/πρωτοβουλία προβλέπει τη συγχρηματοδότηση
που εκτιμάται κατωτέρω:
Πιστώσεις σε εκατομμύρια ευρώ (3 δεκαδικά ψηφία)
   || Έτος N || Έτος N+1 || Έτος N+2 || Έτος N+3 || … να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) || Σύνολο 
 Να προσδιοριστεί ο οργανισμός συγχρηματοδότησης ||   ||   ||   ||   ||   ||   ||   ||   
 ΣΥΝΟΛΟ συγχρηματοδοτούμενων πιστώσεων ||   ||   ||   ||   ||   ||   ||   ||   
3.3.        Εκτιμώμενες επιπτώσεις στα
έσοδα
–     
¨  Η πρόταση/πρωτοβουλία δεν έχει δηµοσιονοµικές επιπτώσεις στα έσοδα.
–     
X  Η πρόταση/πρωτοβουλία έχει τις ακόλουθες
δηµοσιονοµικές επιπτώσεις:
–                   
¨         στους ίδιους πόρους
–                   
X          στα διάφορα έσοδα
εκατομμύρια ευρώ (με 3 δεκαδικά ψηφία)
 Γραμμή εσόδων του προϋπολογισμού: || Διαθέσιμες πιστώσεις για το τρέχον οικονομικό έτος || Αντίκτυπος της πρότασης/πρωτοβουλίας[34]   
 Έτος N || Έτος N+1 || Έτος N+2 || Έτος N+3 || … να εγγραφούν όσες στήλες απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) 
 Άρθρο …………. ||   ||   ||   ||   ||   ||   ||   ||   
Για τα διάφορα έσοδα «για
ειδικό προορισμό», να προσδιοριστεί(-ούν) η(-οι) γραμμή(-ές) δαπανών του
προϋπολογισμού που έχει(-ουν) επηρεαστεί.
Εάν
το Ταμείο εγγυήσεων υπερβεί το ποσό-στόχο του, το πλεονάζον ποσό καταβάλλεται
εκ νέου στη γραμμή του γενικού προϋπολογισμού.
Η
μέθοδος υπολογισμού των πιθανών επιπτώσεων στα έσοδα περιγράφεται λεπτομερώς
στο μέρος 3.2.2 ανωτέρω σχετικά με τον μηχανισμό της λειτουργίας του Ταμείου
εγγυήσεων.
[1]               Απόφαση
για τη χορήγηση εγγύησης της EE στην Ευρωπαϊκή Τράπεζα Επενδύσεων για την
κάλυψη ζημιών από δάνεια και εγγυήσεις δανείων για έργα εκτός της Ευρωπαϊκής
Ένωσης και την κατάργηση της απόφασης αριθ. 633/2009/ΕΚ (ΕΕ L 280 της 27.10.2011,
σ. 1).
[2]               SWD(2013)XX
[3]               ΕΕ
L 145 της 10.6.2009, σ. 10.
[4]               ΕΕ
L 280 της 27.10.2011, σ. 1.
[5]               ΕΕ
L 145 της 10.6.2009, σ. 10
[6]               COM(2011)
842 τελικό.
[7]               ΕΕ
L 298 της 26.10.2012, σ. 1.
[8]               COM(2011)
838 τελικό.
[9]               COM(2011)
839 τελικό.
[10]             COM(2011)
840 τελικό.
[11]             COM(2011)
843 τελικό.
[12]             COM(2011)
844 τελικό.
[13]             COM(2011)
845 τελικό.
[14]             COM(2011)
841 τελικό.
[15]             Η
ονομασία αυτή χρησιμοποιείται με επιφύλαξη των θέσεων ως προς το καθεστώς και
συνάδει με την απόφαση 1244/99 του Συμβουλίου Ασφαλείας των Ηνωμένων Εθνών και
τη γνώμη του Διεθνούς Δικαστηρίου σχετικά με τη διακήρυξη της ανεξαρτησίας του
Κοσσυφοπεδίου. 
[16]             ΕΕ
L 298 της 26.10.2012, σ. 1.
[17]             Κανονισμός
(EΚ, Ευρατόμ) αριθ. 480/2009 του Συμβουλίου, της 25ης Μαΐου 2009, για την
ίδρυση Ταμείου εγγυήσεων για τις εξωτερικές δράσεις (ΕΕ L 145 της 10.06.2009,
σ. 10).
[18]             ΔΒΔ:
Διαχείριση βάσει δραστηριοτήτων - ΠΒΔ: Προϋπολογισμός βάσει δραστηριοτήτων.
[19]             Όπως
αναφέρεται στο άρθρο 49 παράγραφος 6 στοιχείο α) ή β) του δημοσιονομικού
κανονισμού.
[20]             http://www.eib.org/projects/cycle/monitoring/rem.htm
[21]             Θα πρέπει να σημειωθεί ότι, εάν κατά τη λήξη της τρέχουσας
εντολής στις 31 Δεκεμβρίου 2013 το Ευρωπαϊκό Κοινοβούλιο και το Συμβούλιο δεν
έχουν εγκρίνει απόφαση για τη χορήγηση νέας εγγύησης της ΕΕ στην ΕΤΕπ για τις
χρηματοδοτικές δραστηριότητές της εκτός της Ένωσης, η απόφαση 1080/2011/ΕΕ
προβλέπει ότι η περίοδος αυτή παρατείνεται αυτόματα κατά έξι μήνες.
[22]             Οι
λεπτομέρειες σχετικά με τους τρόπους διαχείρισης, καθώς και οι παραπομπές στον
δημοσιονομικό κανονισμό, είναι διαθέσιμες στον δικτυακό τόπο BudgWeb: http://www.cc.cec/budg/man/budgmanag/budgmanag_en.html
[23]             ΔΠ=
Διαχωριζόμενες πιστώσεις / ΜΔΠ= Μη διαχωριζόμενες πιστώσεις
[24]             ΕΖΕΣ:
Ευρωπαϊκή Ζώνη Ελεύθερων Συναλλαγών.
[25]             Υποψήφιες
και, κατά περίπτωση, δυνητικά υποψήφιες προς ένταξη χώρες των Δυτικών
Βαλκανίων.
[26]             Τεχνική
και/ή διοικητική συνδρομή και δαπάνες στήριξης της εφαρμογής προγραμμάτων και/ή
δράσεων της ΕΕ (πρώην γραμμές «BA»), έμμεση έρευνα, άμεση έρευνα
[27]             Υλοποιήσεις
είναι τα προϊόντα και οι υπηρεσίες που πρόκειται να παρασχεθούν (π.χ.: αριθµός
ανταλλαγών φοιτητών που χρηµατοδοτήθηκαν, αριθµός χιλιομέτρων οδών που
κατασκευάστηκαν κ.λπ.).
[28]             Όπως
περιγράφεται στο Τμήμα 1.4.2. «Ειδικός(-οί) στόχος(-οι)…»
[29]             Τεχνική
και/ή διοικητική βοήθεια και δαπάνες στήριξης της εφαρμογής προγραμμάτων και/ή
δράσεων της ΕΕ (πρώην γραμμές «BA»), έμμεση έρευνα, άμεση έρευνα
[30]             CA
= Contract Agent (συµβασιούχος υπάλληλος), INT = Intérimaire (προσωρινό
προσωπικό), JED= Jeune Expert en Délégation (νεαρός εµπειρογνώµονας σε
αντιπροσωπεία), LA = Local Agent (τοπικός υπάλληλος), SNE= Seconded National
Expert (αποσπασµένος εθνικός εµπειρογνώµονας)
[31]             Κάτω
από το ανώτατο όριο εξωτερικού προσωπικού βάσει επιχειρησιακών πιστώσεων (πρώην
γραµµές «BA»).
[32]             Κυρίως
για τα διαρθρωτικά ταµεία, το Ευρωπαϊκό Γεωργικό Ταµείο Αγροτικής Ανάπτυξης
(ΕΓΤΑΑ) και το Ευρωπαϊκό Ταµείο Αλιείας (ΕΤΑ).
[33]             Βλ.
σημεία 19 και 24 της διοργανικής συμφωνίας.
[34]             Όσον
αφορά τους παραδοσιακούς ιδίους πόρους (δασμούς, εισφορές ζάχαρης) τα αναγραφόμενα
ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του
25% για έξοδα είσπραξης.